
“FUIT HOMO MISSUS A DEO CUI NOMEN 


ERAT JOANNES 




Abhinc quinque annos incolae tolius gentium ac nationum orbis 
mirabili sinceroquc dolore sunt allecti, obitum lugentes viri optimi 
qui vehementer omnes homines dilexerat: Joannes PP. XXIII. Cui 
Athenagoras Patriarches, quodam quasi prophetico instinctu, evan- 
gelica illa verba tribuerat: «Fuit homo missus a Deo cui nomen 
erat Joannes» (Jn. 1,6). 

Primo ab ejus obitu quinquennio exacto, quamvis tantum id per¬ 
ficere liceat memoriae ope atque auxilio, tamen nobis perplacet 
Joannis PP. XXIII petere sepulcrum, semper floribus coopertum fre- 
quentissimisque christi fidelibus totius orbis circundatum, ut tam 
praeclarum Pontificem palam revocemus ejusque virtutum cum hu¬ 
manarum tum divinarum odore perfundamur. 

Meminerimus igitur humanissimi viri, qui et homines et res ve- 
hementissimo erat amore prosecutus; cujus vita pro tuendis juribus 
humanis quasi hymnus visa est atque vindicatio. Virum oportet re¬ 
cordemur, in quo animi humilitas aeque ac simplicitas et immo can¬ 
dor librabatur, adeo ut minime sanam illam indolem et speciem 
ruricolarum Bergomatium, accurata tamen humanistica institutione 
gravique commercio hominum et comitate temperatam unquam ami¬ 
serit. Quem namque si ruricolarum consuetudo et vita simplicitate 
donaverat, innata quoque sapientia eum locupletavit, qua et homi¬ 
nes et res haud obiter perstringeret atque calleret. Quidni Joannem 
PP. XXIII recordemur tanquam hominem mirabili sensu communi 
praeditum, qui et sale et lepore et politissimis in dicendo facetiis 
colloquentes benigne humaniterque pelliciebat quique plane ad ami¬ 
citiam comparandam natus erat intentissimosque oculos praebebat 
ad ea bona quae in unoquoque homine sibi observanda viderentur? 

Meminerimus viri Dei, qui summa bonitate, augusta animi sim¬ 
plicitate, modestia pietateque angelica eminebat quique fte Paro¬ 
chum totius orbis appellabat, cum Ecclesia sibi videretur velut mag¬ 
na familia parochialis cujus ipse semper curavit bonum esse pasto¬ 
rem, parochum ingenuum atque paternum. Vir Dei, cui propositum 
in omnibus rebus erat: «Oboedientia et pax», et altissimus in oran¬ 
do spiritus constantissimumque se cum Deo conjungendi consilium, 
se ipse tanquam misericordiarum divinarum vas semper praebuit. 

A). Mulina, C. M. F. 


Egregiam recordemur Pontificem, cujus morte florentissima in 
historia Ecclesiae clausa est aetas; quocum Ecclesia bracchia ape¬ 
ruit amplissima ut genus hominum et corde et spatio propius Chris¬ 


tum appropinquaret; qui omnes christifideles ad unitatem revocan¬ 
dos vehementi animo curavit; quique Concilium Vaticanum II indi¬ 
xit, ubi sub lite maximae praecipuaeque Ecclesiae hodiernae quaes¬ 
tiones disputandae proponerentur et unde viae et itinera nova novis 


temporibus expostulata ad hominum salutem inirentur. Joannes 


PP. XXIII fuit sua ipse natura rerum instaurator atque innovator, 
cui christianae vitae et ecclesiaticorum institutorum ad hodiernas 


necessitates accommodatio summum ei semper in vita et praesertim 
in pontificatu fuit studium sine ulla rerum simulatione animique 
timiditate. 


Pontificis meminisse juvat qui totius terrarum orbem sapien- 
tissimis prudentissimisque documentis illustrans encyclicas con¬ 
scripsit luculentissimas, ut illam cui index «Mater et magistra », maxi¬ 
mi momenti in re sociali et oeconomica ad implicatas quaestiones 
luce doctrinae christianae solvendas, et «Pacem in terris» ...«epistu¬ 
lam universo orbi apertam», qua «colloquium cum omnibus homi¬ 
nibus bonae voluntatis» initur... «supremum testamentum a S. Pon¬ 
tifice humano generi missum»... «symphoniam seu concentum pa¬ 
cis», ut verbis utar Cardinalis Suenens hanc encyclicam legatis Con¬ 
silii Internationalis, quod vuigo dicitur ONU, die 13 maji anni 1963 
perferentis. Humanarum litterarum fautorem recordemur qui «Ve¬ 
terum sapientiam» exaravit; quod documentum pontificium nobis 
linguarum et antiquitatum classicarum cultoribus optima exstat la- 
tini sermonis laus vehementissimumque ad ejus studium incita¬ 
mentum. 


Meminerimus tandem hominis cujus mors intima animi in diur¬ 
no codice ab ipso conscripta de uberrima vita et experientia spiri¬ 
tali nobis revelavit: sensa et cogitata quibus in praesentia jucunde 
humaneque delectamur velut flosculis qui ejus virtutes egregiumque 
ejus animum redolent. Nonnulla excerpere licet latine conversa ex 
iis quae, exempli et brevitatis causa, tantummodo annis 1938-1940 
respondent: 

«Amare opus est ut ordo, pax, progressusque religiosus institua¬ 
tur (26-7-1938). Mea maxime interest contendere ut et in hominibus 
et in rebus speciem bonam inveniam (17-10-1938). Debemus, in animis 


pertractandis, ad eas accedere spiritu Christi imbuti. Nam sine du¬ 
bio spiritus Christi benignior liberaliorque quam noster illis videbi¬ 
tur (23-10-1938). Nostrum est orare, sperare, sanctificare (14-11-1938). 


Occupationibus distineri neque unquam anxietatem 


celeritatemque 


pati paradisi in terris est quasi inchoatio. Praeter Dei voluntatem 


nihil est quod me pelliciat (25-1-1939). Necesse est quemque res dul¬ 
cificare, mitigare, meliorem esse (26-1-1939). Omnes dies ut menses 



Fuit homo missus a Deo 

Domini, sunt: ideo aeque pulcri sunt omnes (1-2-1939). De¬ 
corum est dolore morteque conteri ut postea in vitam restituamur 
(22-2-1939). Ubi amor Dei decst, parum sperandum (14-5-1940). Bellum 
gravissima omnibus admonitio (25-5-1940). Bellum immane est pe¬ 
riculum; homini tamen ehristiano que in Christum ejusque Evange- 
lium credit, est quid iniquum et abhorrens. Ex hoc tempore aucto¬ 
ritatem meam meaque moderationis caritatisque officia cogito fieri 
graviora. Omnibus episcopus esse debeo, scilicet, «Consul Dei», pa¬ 
ter, lux, omnibus solacium (10-6-1940). Optima mihi regula: omnia 
dare gratuito, minime quasi mutuo» (5-9-1940). 

Quisnam, quinque jam annis ab ejus obitu exactis, illius imagi¬ 
nis atque figurae paternae, ingenuae, liberalis, summa praeditae hu¬ 
manitate, oblivisci potest? Sepulcrum ejus igitur tanquam potentis- 
simus magnes animos voluntatesque sibi trahit et undique terra¬ 
rum illud petunt homines qui marmora floribus exornent in tanti 
Pontificis memoriam. 

Palaestra quoque Latina anniversarium mortis Joannis PP. XXIII 


diem celebrare eique hos intendit dicare commentarios qui maxi¬ 
mis laudibus sermonem latinum extulit nosque omnes ad eum co¬ 
lendum provehendumque tanto ardore atque studio inflammavit. 


Marianus Molina, C. M. F. 
Palaestrae Latinae Moderator. 



JOANNIS XXIII SOMNIUM 


Carmen 

in Certamine poetico Hoeufftiano 
praemio aureo ornatum 


Nox tibi quae saevos cruciatus attulit aegro 
cedet,. Joannes, rosea mox luce fugata. 

Attritis circum taciti prope viribus adstant, 
solliciti attento scrutantur et ore ministri 
teque tuosque leves minimo vel momine nutus. 
Haud procul immoti maerentes pectore fratres; 
labra quibus villosa, albi incomptique capilli, 
callosaeque manus, vultus et solibus usti. 


Decidit interdum defessis languida furtim 
ex oculis scabrasque genas vaga lacrima tinguit, 
liquitur ut fissis guttatim e rupibus umor. 

Alta quies, tantum lenes cautique susurri, 
verbaque rara citas quae vix afflantur ad aures, 
atque premunt molles vestigia lenta tapetas. 


Tum Pater ad fratres oblitus paene dolorum 
se vertit, blando maestos solatur et ore: 

«Nonne patris mecum memores et matris adestis? 
Quos ego mente pia recolo, mihi forsitan illos 
mox datur ut videam, jucunda et voce beatos 
compellem. Ne nos illis nunc fausta precari 
paeniteat». Sacraque manu cruce dividit auras, 
atque simul precibus resonat plorantibus aula. 


Ad clausam volvit summus Pater aegra fenestram 
lumina, si veniat strepitus de fontibus infra 

exsilientis aquae, dulces populique susurri, 
proseciuitur Patrem precibus qui ardentibus aegrum. 
Jamque sacri turris lentis sonat ictibus aeris 
undique Christicolas templi ad pia justa vocantis, 
ipse sed ingrato defixus corpore lecto, 
heu, ne membra quidem valet ulla ex parte movere. 


Ingemit, at lacrimas ne quis modo cernere obortas 
lorte queat, tenet usque amplae conversa fenestrae 
lumina, qua exiguis lux jam sibi candida rimis 
munit iter, brevibus niteat tamquam ignibus omnis 
lignea valva, vclut piceum fulgentibus ardet 
sub noctem caelum stellis. Per aperta fenestrae 
limina si posset teneris, ut semper, amatum 
alloquiis populum patris instar sancta docere! 

Quod vero aegrotat sibi nil putat esse dolendum. 
Nam Deus ipse sua prospexit mente benignus 
quae tristes quoque per casus sint optima cuique. 


Ille gregis pastor bonus est ac providus, ex quo 
omnibus uno opus est certam sperare salutem. 
Paulatim ore preces effundit lentius, alto 
lumina clauduntur sommo, jam membra quiescunt 
quae modo erant morbo penitus cruciata maligno. 


Ast ubinam est? Aegre sero loca vespere cernit, 
conspicit at molli montes consurgere clivo, 
quos subter raro lustratur lumine pagus. 

O patrium ex animo quem semper amavit agellum! 
Vesperis obscuris tacitus circumspicit umbris 
lampyridum umentem fervere examine vallem 
assidue, ut lychnis tremulis si exarserit omnis. 
Lampyris exigua quae nuper luce nitebat 
mox cessat, tenuique eadem post fulgure fulget. 
Alternis vibrat flammis splendentibus aer, 
scintillisque scatet, vel ut ex incude favillae 
innumerae ferro percusso protinus ardent. 

Joannis XXIII somnium 


Ut puer ipse animoque oculisque urgebat anhelus 
lampyridas dubia nictantes undique luce! 

Infinita micant immenso sidera caelo, 
exculti gratis halant et odoribus agri. 

Quam libet in tanta solus nunc pace morari! 
Namque domum fratres rediere laboribus actis 
ut tenera tandem cum prole quiete fruantur, 
ipse sed immotus, ruris quasi gaudia libans, 
atque vago per prata fere circumdatus igne, 
praeteritos memorans annos hic corde moratur. 
Proxima cum turris tinnitibus aera lentis 
commovet, atque preces ad sacras lenis adurget 
aeterna ut caeli praegressi pace quiescant. 


Dum madidis oculis loca contemplatur amata 
figidus ossa tremor vehementer concutit ima. 
Suaves ex animo species dolor eicit acer, 
omnia vanescunt' nebula circumdata densa. 
Paulatim vero amotis caliginis umbris 
tunc procul hinc alio se cernit abisse repente. 


Miratur se amplae patefactae adstare fenestrae, 
unde potest oculos cupidos advertere circum. 
Haud ignota videt. Tranquillis Bosporus infra 
litoribusque urbique fluens immurmurat undis. 
Num rediit summi, qui hac nuper cessit ab urbe, 
Pontificis rursus legatus, ad alta remissus 
moenia Bvzanti? Mediam inter sidera metam 
praeteriit jam nox, expletis omnibus ipse 
officiis vigilat, neque somnus lumina temptat. 
Suave maris placidi blandos audire susurros, 
et plenae radiis prope flustra micantia lunae 
desuper adspicere, et sublimibus ardua tectis 
aedibus in mediis urbis dignoscere templa! 

Cum procul auditur laetusque silentia noctis 
egelidae vocum dirumpit clamor. In unum 
convenere rates accensis lampade proris 

innumerae, vario mical omnis Bosporus igne. 
Retibus in gyrum positis, ex ordine cuncti 
in Ponto natas liquidasque per aequoris undas 
lapsas turmatim sinuoso corpore leves 
pelamydcs una aggressi piscantur in orbem. 

At quamvis duro segnis mora nulla labori. 


«Quale mihi — secum commota haec mente volutat— 
exemplum! Vel qui monitus! Piscator et ipse 
jure vocor, Christi jussu qui piscor in alto 
errantes fratres pelago. Hic vestigia Christi 
parva manent, modo relliquiae vastaeque ruinae, 
semina, quae compressa gravi sub pondere languent, 
atque novum exspectant zephyri ver flamine laetum, 
vomere cum segnem terram proscindet arator». 


Quae dum sollicito maestus sub pectore versat, 
adspicit in turba sese trepidanter euntem. 

Ignoti vultus, varioque colore decori, 
discreti formis circumstant atque figuris. 

Gestat quisque sua recinens funalia dextra 
ac palmas laeva frondentes jactat ad auras. 
Obstringunt sed paene senem, densaque caterva 
cingunt, quem cuncti pariter comitantur aventes. 
Conferta misere turba circum undique presso 
nescio qui lateri aegroto dolor exstat acutus, 
horribili veluti doleant si viscera morsu. 

«Filioli...», exclamat supplex, neque plura precari 
voce valet, tarda ast immoto torpet in ore 
lingua. Sed interea subita dulcedine tactus 
turbam alacri sequitur passu, quae noctis in umbris 
extollit palmas vigil, et funalia profert 
sacra canens. Mentem at quamvis advertere certet 
percipit ille nihil, mir tantum iterare canentes 
saepe alios audit, shalom sed carminis usque 
alterius nota praecipua est, aliique precantur 
vocibus eirenen mire concordibus, atque 



Joanms XXIII somnium 


cantibus interdum verbum supereminet hoc: pax. 
Procedunt sic unanimi pia verba serentes. 


Ille dolens simul et gaudens prope fertur ab omni 
divinae pacis quae concinit omnia turba, 
nec tamen in tanto gradientum vertice quonam 
tendat iter novit, qui sit sibi finis eundi, 
cum videt albenti lunae sub lumine molem 
immensam, binis utrinquc et turribus auctam, 
comminus in vasta solam nigrare platea. 

Nonne aedes divae est Sophiae sacra, gentibus olim 
Christicolis exculta? At cur venere canentes 
addictam sacris alienis prorsus ad aedem 
qui munus poscunt diversis vocibus unum? 

Janua sed templo confestim panditur alta. 

Introeunt omnes. Miratus lumina lente 
excelsum super ille tholum tunc vertere coepit. 

Lunula nulla subest, rutila sed luce lucernae 
haec inscripta auro splendent in margine summi 
verba tholi, quae corde pio veneratur adorans: 

EI2 OEO. Ac deinceps alia haec depicta; renident, 
laetitia quibus exsultat mira: MIA IIOIMHN. 

Dulcibus ast oculi lacrimis dum implentur obortis 
haec legit extrema radiantia verba corona: 

EL2 IIOIMHN. Manibus nequiquam pectus anhelum 
conatur cohibere. Seni cor paene videtur 
subsiliens frangi. Palmis ad sidera passis: 

«Cur, Deus, hoc mihi?... Cur?...» iterat nihil amplius addens. 


Laetitia oppressus, nimio simul atque dolore 
qui saevo male dente tumentia viscera vexat, 
extemplo e somnis mox expergiscitur. Illum 
et dubio, maesto scrutantur et ore ministri, 

«Ut, Paler, est — queruiaque rogant — tibi? — voce». 

Sed arcte 

mira tenent etiam vigilem quae somnia dulci 
erexere pium spe somno membra gravatum. 

Nil ita respondet, tacitus circumspicit, atque 
adstantes suavi paulisper lumine lustrat. 

Ex oculis lacrimas guttatim effundere cernit 
assidue atque preces trepidanti e pectore fratres. 
Deinde loqui coepit submissa voce: «Benigne 
obveniunt mihi quae patior, si cuncta juvabunt 
fratres in toto qui erroribus orbe laborant. 

Unius asl ut oves repetant pastoris ovile 
discrimen laetus sum mortis obire paratus. 

Nam pastor bonus ipse suam dat pro grege vitam». 


Prof. Theodorus Ciresola 
Viale Brianza, n. 22 
MEDIOLANI (Milano) in Italia 



DE IOHANNE PAPA, CUI COGNOMEN BONI 


Iohannes * Vicesimus Tertius, Summus Pontifex Romanus, cui 
die suo natali in baptismo nomina Angeli et Josephi sunt indita, 
postauarr. papatus munus anno MDCCCCLVIII suscepit, ob pietatem 
paternam clementiamque communiter celebratam, dum est in vivis, 
cognomine Bonus appellari jam coeptus estIdem multis muneri¬ 
bus sollerter confectis et officiis diligenter impletis et rationibus 
scienter comiterque contractis tam Italis et Bulgaris - et Tureis 3 
quam Graecis Gallisque pernotus atque perquam amabilis Germaniam 
quoque Austriamque superioribus annis et obiit et luculenter pera¬ 
gravit. Quam rem ipse commemorat in eis litteris, quibus die vicesimo 
tertio mensis Decembris anno 1958 datis episcopis Germaniae cum 
alia respondit tum haec: «Quod autem ad Nos spectat, in Germa¬ 
norum gente magni aestimanda ab exemplo a Decessore Nostro dato 
non deflectimus et, quemadmodum de ejus pietate, quae filios opti¬ 
mos addecet, gaudemus, ita paternae caritatis affectu tum Antistites, 
quibus istic singularum Ecclesiarum administratio concredita est, 
tum utriusque militiae clerum, religiosos sodales, eos qui in catho¬ 
licas Consociationes asciti sunt, christifideles uniuscuiusque ordinis, 
universam inclitam Germanorum gentem amplectimur. 

Apud, vos Berolini, Monachii, Coloniae Agrippinae, Aquisgranis in 
itineribus nostris constitimus et, cum Operi Propagandae Fidei navi¬ 
tatem Nostram dicabamus, cum vestratibus necessitudines habuimus. 
Experiundo ergo novimus et plurimi ducimus ingenitas generi vestro 
laudes: pervigilem in officio servando conscientiam, promptum oboe¬ 
dientiae obsequium, communitatis disciplinam et sensum, cum or- 


* De nomine «Iohanne» scribendo haec auctoris ad Moderatorem Palaestrae 
Latinae verba velim perpendas: 

«Id autem Te multum rogo, ut, si fieri potest, nomen 'Iohannis' per h litte¬ 
ram ea ratione scribere velis, qua Tibi textum compositum proposui. Hac in 
re velim scias Iosephum Mirum quoque Patrem tum Moderatorem mihi obse¬ 
cutum. esse. Quid dicam «mihi»? Non mei, sed monumentorum ipsorum anti¬ 
quorum rationem habuit. Conferas igitur, si libet, PAL. LAT. n. 174: 31 (1961) 
65 - 76: De adventu legati Pontificii. Ibi videsis pag. 65 et ibidem adnotationem 
primam asterisco signatam». 

1. Cf. Brosch, Joseph, Johannes der Gute', Trier (= Treveris) 1967, pp. 132. 

Z Cf. ThLL II 2240, 34-55: Bulgares, -um et Bulgari, -orum. 

3. Cf. LAT IN IT. 15 (1967) 133 sq.: TVRCVS [P. L. MIR]. 

dine actuose agendi obfirmatam voluntatem, cum studio pulchritu¬ 
dinis liberalitatem, strenuitatem et fortitudinem arcto 4 foedere con¬ 
junctas. 

Ex nobilissima ista natione mentis obtutu circumspicimus ingen¬ 
tem hominum multitudinem, in Christo regeneratos Ecclesiae filios, 
qui avitam fidem indemnem et incontaminatam tutati sunt, qui illus¬ 
trem generosamaue subolem ad Christi Regnum constabiliendum et 
provehendum ediderunt, qui in exaedificanda civitate Dei speciosos 
spiritales lapides validasquc structuras suppeditaverunt. Vestrates 
enim religionis observantia, disciplinis et artibus, apta agendarum 
rerum moderatione, oeconomici et socialis generis multigena industria 
ad cristianum civilemque cultum plurima contulerunt, quae publico 
sunt usui et incitamento ac meritissimo sunt honestanda laudis prae¬ 
conio. 

At intercipitur admirantis animi significatio moestitudine 5 6 . Mise¬ 
ricors provolat cogitatio Nostra ad eos qui per Germanorum fines 
dura patiuntur, qui Nobis eo sunt dilectiores, quo graviore sarcina et 
asperioribus aerumnis laborant. Cumprimis animum Nostrum atten¬ 
dimus ad. dilectos filios orientalis Germaniae regionis, ubi erga Eccle¬ 
siam fidelitas et Christianorum virtutum exercitatio in difficilibus 
rerum adjunctis versantur, quin etiam interdum tecte aut aperte 
moralis legis conscientia opprimitur. Hos omnes, quos immerentes 
vexat afflictio, peramanter salutamus, dum enixe eos hortamur ut in 
catholica fide contra quidquid est nefas illabefacti et firmissimi bo¬ 
nam spem alant, et numquam languescenti caritate inardescant etiam 
erga eos, qui falsis errorum opinionibus vel amittendorum terrestrium 
bonorum metu — horum plus Nos miseret — Ecclesiae adversantur... 

Misericordi animo aspicimus etiam domo profugos quos belli ca¬ 
sus, vel vis et metus, vel necessitas, vel libertatis studium et voluntas 
Christianam fidem publice profitendi patriam, oppida, lares, necessa¬ 
rios, rem familiarem, quidquid est hominibus carius relinquere coacti 
sunt. Quantum Nos commovet aspera immerita sors tantae civium 
multitudinis, quos vita miseriis plena fatigat vagos et palantes veluti 
oves ductu carentes pastoris! Enixe adhortamur Antistites, ut pergant 
ad eos curas et cogitationes conferre atque summopere eniti ut religio¬ 
nis ope et solacio ne careant, domum et operam quamprimum asse¬ 
quantur» r ‘. 

His verbis magnificentissimis prorsus apparet, quanta caritate Ger¬ 
manos Iohannes XXIII dilexerit, quanto respexerit eosdem affectu, 


4. i.e. arto; cf. ThLL II 720,34 sqq.: artus, -a, -um. arctus vitiosa scriptura 
raro traditur. 

5. i.e. maestitudine; cf. ThLL VIII 45,40 sqq.: maestitudo, -inis /. 

6. AAS 51 (1959) 12 - 15: Ioh. XXIII: communibus officiosis litteris, ad 
suum decessorem Pium XII missis, respondet. 

quanto denique nisu condiciones iniquas Germaniae infeliciter in duas 
partes divulsae et discerptae studuerit in melius mutare profugorum¬ 
que diritatem acerbitatemque sortis miserabilis mitigare. 

Idem exeunle anno 1944 Francogalliae nuntius apostolicus factus 
Germanos captivatos curavit contentisque viribus non paucos Hitle- 
rianos criminosos capitali judicio damnatos studuit servare. Die autem 
duodevicesimo mensis Septembris anno 1945 primum castra Carnuti- 
na, quibus circiter quadraginta milia captivorum continebantur, co¬ 
miter diligenteraue invisit. In iisdem castris prope ab Autrico 7 sitis 
Franciscus Stock, curio Paderbornensis et Parisiensis (-)- 24. Febr. 
1948), aui plus duobus milibus Francogallorum ad supplicium ductis 
fortiter suaviteroue solacia fidei Christianae praebiturus adstitit, se¬ 
minarium quoddam theologicum instituit. Hos theologiae studiosos 
Angelus Josephus Roncalli die sexto decimo mensis Maii anno 1946 
iterum visitavit eodemque anno exeunte tertium, qua occasione data 
brevi futurum reditum in patriam praedixit. Denique quartum et ul¬ 
timum. illuc deversus sabbato sancto anni 1947 ibidem praeter sa¬ 
cramentum. confirmationis administratum 8 aliasque ordinationes fac¬ 
tas Josephum Rehm Alfredumque Mulier diaconos sacerdotio auxit 0 . 

Singularibus autem virtutibus donoque Spiritus» sancti, quem plu¬ 
rimum. colebat 1(> , cum mirabiliter emineret, ecclesiae catholicae Pon¬ 
tifex Romanus electus est et salutariter constitutus. Idem jam initio 
pontificatus sui sensus animi trepidi et aequi et solliciti et paterni ad 
auscultantes totius orbis terrarum radiophonice contionans verbis ex¬ 
pressit latinis 11 . Eodem sermone plurimis occasionibus oblatis iden¬ 
tidem usus non solum novas stationes radiophonicas inauguravit 12 , 
sed etiam illum conventum Ciceronianum anno 1959 Romae factum 
allocutus est 13 et patres purpuratos episcoposque totius orbis ad alte- 


7. Chartres. 

8. Cf. TERT. adv. Mare. 4,38,2 (CChL 1,648) ... cujus sacramentum Iohannes 
administrabat. 

9. Cf. BROSCH, op. mem. . pp. 82 - 84. BOCKER, Hanns, Abbe Stock. Ein 
Wegbereiter der Versohnung zwischen Deutschland und Frankreich, Freiburg/ 
Br. (Friburgi Brisigavorum) 1964, pp. 134 - 152. 

10. Cf. AAS 52 (1960) 480 sq.: ... ad terminandam radiophonicam propaga¬ 
tionem hymni «Veni Creator», in septem aedibus cathedralibus Europae die 
dominica Pentecostes decantandi. Cf. AAS 51 (1959) 430. 

11. Cf. AAS 50 (1958) 838-841: Hac trepida hora ... p. 878: Audiens verba 
tua «tremens factus sum ego, et timeo». ... Ibidem : Vocabor Ioannes. Nomen 
Nobis dulce, quia nomen patris Nostri: nomen Nobis suave, quia titulare est 
humilis paroeciae in qua baptismum accepimus, eqs. p. 884-888: Venerabiles 
Fratres ... paterno amanlissimoque vos salutamus animo, p. 910-913: Perpulchra 
et egregia salutationis tuae verba... 

12. Cf. AAS 51 (1959) 204-205: Os nostrum patet ad vos ... 55 (1963) 50 sq.: 
Suaviter commoto animi affectu alloquimur vos... 

13. Cf. AAS 51 (1959) 301-302: allocutio dic 1° m. Aprilis habita. 

rum concilium Vaticanum convocatos cohortatus. Quae cum ita essent, 
constitutionem illam gravem mirabilemque proposuit, cui est initium 
VETERVM SAPIENTIA 14 , qua singulariter usum linguae latinae com¬ 
mendavit commodeque imperavit. Quae verba decretis constitutioni¬ 


busque concilii Vaticani nequaquam irritata temporibus nostris utinam 
ne neglegantur! Ceterum ille aliquando dixit haec: «Studia non aman¬ 


tur. Minus enim molestum est in sententias diversas distrahi. Deside¬ 


ratur tinis linguae latinae statuendus studiisque litterarum antiqua¬ 
rum. Liturgia sacra quaeritur ad arbitrium cujuslibet conformanda. 
Quibus in rebus longanimitate et magnanimitate opus est. Sed sunt 
certi denique fines» 15 . 


Porro cunctos curis pastoralibus votisque paternis prosecutus po¬ 
pulosque plagarum orientalium bene recordatus auxilum dispersis pro 
parte virili laturus decrevit haec: «Cum ob immane bellum, quod no¬ 
vissimum per totam fere Europam pervasit, lrequentissimi populi ag¬ 
men Byzantini ritus, relicta patria, e Gallaecia atque Carpathia profu¬ 
gissent, neque iis, bello composito, datum esset in suam terram redire 
domumque petere, Apostolica haec Sedes non modo hos filios, quos 
semper carissimos habuit, omnimodis juvit, sed etiam Apostolicum 
Visitatorem misit, Petrum videlicet Werhun, eos suo nomine curatu¬ 
rum. Qui ob integram atque incontaminatam fidem erga Romanam 
Ecclesiam est exsilio multatus in Siberiaequc 10 regione, fractus labo¬ 
ribus, obiit. In Natione Germanica Exarchiam constituimus pro fi¬ 
delibus Ruthenis Byzantini ritus ibidem commorantibus, cujus sedes 
in urbe Monachio erit, ubi plures ejus modi ritus cives degunt 17 . 


Item Monachii 1R , quam urbem principem Bavariae Angelus Jose- 
phus Roncalli anno 1921 Lugduno profectus et per Parisios et Bru- 
xellas et Aquisgranum et Coloniam Agrippinensem I!) itineratus obiit 
per Florentiam Romam reversurus, ineunte mense Augusto anni 1960 
conventus Eucharisticus universalis celebratus est, quem Pontifex 
Summus salutavit his verbis: «Monachium, Bavariae caput, Germaniae 
urbs florentissima, ingeniis, fastis, artibus conspicua, atque erga ado¬ 
randum altaris Sacramentum pietate nobilissima, proximo mense 
Augusto, Eucharistici ex universis gentibus Conventus sedes erit, quem 
et insignem et perpetuo memorandum futurum esse facile confidi¬ 
mus» 


14. Cf. LATINIT. 10 (1962) 151 sq., 222-224. 

15. Cf. BROSCH, op. mem., p. 79. 

16. Cf. LATINIT. 15 (1967) 268: Siberia, Siberie, Sibirien — Sibina, -ae f. 
[C. Egger]. 

17. AAS 51 (1959) 789 sq. 

18. Monachium = Monacum: Miinchen, Munich. 

19. Cf. AAS 54 (1962) 395. 

20. AAS 52 (1960) 763 (— 765), 36-39, 774-776, 813 sq.; cf. PAL. LAT. n. 174: 
31 (1961) 65-76: De adventu legati pontificii [C. Eichenseer'\. 

Idem anno 1912 Vindobonae, in urbe principe Austriae, fuit, ubi 
tum Eucharisticus conventus mundanus habitus est 21 . Praeterea anno 
1959 Laurentium Brundisinum, virum sanctum, universalis ecclesiae 
doctorem declaravit. Cujus actus cum aliis verbis adumbrat tum his: 
«Tanto etiam praeditus rerum usu tamque plenus fuit consilii {Lau¬ 
rentius), ut nonnullas ordinis provincias in Italia rexerit, sodalibus in 
Austria, Bohemia, Bavaria, Tiroli mandato praefuerit munere, ipsum- 
que summum egerit moderatorem; quae gerens officia austerioris in¬ 
stituti Franciscalis rationem inducendam servandamque curavit» 22 . 

Quadriennio post, cum centenariusi annorum circulus volutus 
esset 23 , anno 1963 ad monachos Benedictinos Beuronenses 24 Iohannes 
papa litteras dedit, quarum sententia initialis est haec: «Hoc anno 
feliciter contingit, ut revolutum impleatur saeculum, ex quo benedicti- 
num Beuronense Archicoenobium constitutum est» 25 . 

Idem Pontifex Romanus septentrionalia quoque loca Germaniae ce¬ 
lebravit et curavit. Itaque Essendiensibus Mariam, Virginem Dei Ge¬ 
netricem, commendat patronam cunctis condicionibus vitae confiden¬ 
ter invocandam. Ait autem haec: «Essendiae 2ti , in urbe frequenti, ubi 
quaestus causa artes tractantur multiplices opusque fervet quam ma¬ 
xime, Alma Deipara veterem habet nobilemque sedem constitutam, 
quasi ut filios suos e negotiorum magnitudine ad religionis vocet 
officia et suavitates eorumque animos erigat ad immortalia et sem¬ 
piterna» 27 . A , 

Denique sermonem ultimum die tertio mensis Junii anno 1963 ad 
Germanos fecit. Quae verba paucis diebus ante in taeniam sonigeram 
dicta illo die radiophonice emissa sunt. Singulos autem universos be¬ 
nignissime et instantissime commonuit, ut precibus summis Spiritus 
sancti auxilium peterent in opere Concilii Vaticani perficiendo atque 
in Ecclesiae discrimine salutariter evicendo 2S . 

Porro eodem die tertio mensis Junii tempore vespertino post ago- 
niam magnam et diuturnam pacifice lumina clausit. Transiit autem ad 
patrem caelestem cum salute hominum rebus recentissimis interdum 


21. Cf. AAS 54 (1962) 435. 

22. AAS 51 (1959) 457; cf. ibidem pp. 456 - 461. 

23. Cf. HIER, epist. 10,2,2 (CSEL 54,36,11 sq.) ecce jam centenarius aetatum 
circulus volvitur. 

24. Beurona, -ae i., Beuronensis, -e = Beuron. 

25. AAS 55 (1963) 770 (sq.). 

4 

26. Essendia, -ae f., Essendiensis, -e = Esse>i. 

27. AAS 51 (1959) 899 sq. 

28. Cf. volumen V: Discor si Messagi Colloqui dei Sauto Padre GIOVANNI 
XXIII, Tipografia Poliglotta Vaticana 1964, pp. 273 - 275. BROSCH, op. mem., 
p. 130 sq. 

plurimum vexatorum cuncta munera ofiiciaque singulariter exsecutus. 
Ejus verba eliamnunc in auribus nostris resonant, quibus in homilia 
die coronationis habita animos audientium commovit, cum diceret: 
«Ego sum Joseph, frater vester» - 9 . 

Denique desiderium ingens sui reliquit, qui mortuus est humani¬ 
tate Christiana conspicuus et multiplici bonitate. 


F. Caelestis Eichenseer, O. S.B- 

in Archiabbatia Ottiliensi Professor 
(Si. Ottilien) in Germania 


29. VVLG. gen. 45,4: ASS 50 (1958) 885. 



JOANNES PAPA XXIII RJITNE TAM SIMPLEX 

UT DICITUR? 


% 


Joannem, cum die terlia mensis Juni anno 1963 vitae cursum post 
diutinum agonern clausisset, omnes singularem fuisse consensere. 
Quem non multo post Paulus Papa VI «benignitatis summae, grandi¬ 
tatis et luminis» virum nominavit. Interim autem non desunt, quorum 
alteri dicant eum vere sanctum fuisse, alteri eum Ecclesiae viam fa¬ 
ciliorem tantum stravisse, caruisse autem vera granditate. Fuitne Joan- 
nes homo ingenii singularis, ut, ad summum pontificatus apicem evec¬ 
tus, instrumentum flexibile Spiritus Sancti fieri posset? Dicitur enim 
hodie interdum «mediocritas peperisse virum ingeniosum». Dixerat 
namque ipse Joannes se nil aliud nisi «saccum vacuum fuisse implen¬ 
dum Spiritui Sancto». Sed diligenti inquisitione facta constat «saccum 
istum» non solum omnis generis virtutibus et Spiritus Sancti donis, 
sed etiam praeclaris scientiae et experientiae divitiis jam ante reple¬ 
tum fuisse, quas ipse Papa sedulitate summa et patientia sibi acqui¬ 
sisse t. 


Quodsi viros vere eruditos consideremus, facile tres classes distin¬ 
guere licet. Alii humanum cultum veluti pariunt, alii eum propagant 
et communicant, alii vero peculiari modo recipiunt. Inter sese diffe¬ 
runt et accidit ut primi ceteris ineruditi videantur. Nec quisquam au¬ 
tem humanum cultum parere potest, nisi inspiratur et totum traditum 
sibi acquirere studuerit. Quodsi divisionem antea dictam ad viros Ec¬ 
clesiae doctos adaptemus, aliter dicere licet. Sunt, qui usu longo ex 
summi ponderis fontibus christianis: Scriptura Sacra, Patribus eccle¬ 
siasticis et Ordinum fundatoribus eruditionem sibi acquirant. Alii li¬ 
bris scholaribus sese informant. Alii denique nec libris monographicis 
nec solis fontibus sunt contenti. Primi et ad tempora transacta eorum- 
que fontes redire et futura praevenire solent. Secundo aetati proxime 
peractae et haerere et retinere nec pauca aut omittere aut distorquere 
consuerunt. Tertii denique aetatem praesentem spectantes quaestiones 
vident, rebus quae geruntur fecundantur, hodierna utuntur lingua, sed, 
cum in traditionis arcanum non penetrarint, non sunt apti ad diffi¬ 
ciliora et tempus futurum prospicientia decernenda. 


Joannes, si eruditionem spectes, ad primam pertinet classem et, an¬ 
tequam ad summum Pontificatum erat evectus, sese Sacra Scriptura, 
traditione christiana, liturgia, Patribus ecclesiasticis et ita porro infor- 

marat. Quae cotidiana Patrum potissimum lectione per tot annos et 
meditatione perpenderat sibique acquisierat, ea bene conjuncta erant 
cum innato realismo, optimismo, animo omnis perturbationis libero et 
rerum variabilium statusque historici sensu vivido- Ita sibi non solum 
magnam scientiarum copiam acquisivit, sed etiam mentem ad recte 
sentiendum et cogitandum bene formavit. Cuncta haec ingenio morali 
et religioso haud male adjuvabantur et in iis litterae encyclicae et allo¬ 
cutiones postea habitae tanquam in nucleo inclusae asservabantur. 
Quae, quanti ponderis fuerint, muniis Summi Pontificatus cotidianis 
tegebantur. Praeterea Joannes ab omni vana gloria prorsus alienus 
cooperatores operari sinebat iisque obtemperare solebat, vel cum ali¬ 
ter ac illi sentiebat ac judicabat. 

Qui res videndi judicandiquc modus in Joanne praeparatus inerat, 
licet non omnibus cooperatoribus cognitus. Ipse autem, Papa demum 
electus, jam non discipulus, sed magister omnium et dux summus esse 
volebat. Persuasum enim penitus habebat se scientia et virtute Sancti 
Spiritus duci et regi, quae carismata sibi muneri tam gravi rite ex¬ 
plendo essent promissa. Hoc res loco stabat, cum clavum Ecclesiae 
tenendum suscepit. Unde patet ipsum a multis perperam esse intellec¬ 
tum, eo quod usitatas ex saeculis formulas et praxim curialem sper¬ 
neret ac probatos hactenus modos. Aliis satis simplex et admodum 
mediocris videbatur, quippe qui rerum saecuiarim usu careret et ani¬ 
mo critico. Utrisque autem paulum levis et plus solito benignus ac 
mansuetus. 


Jam Joannes, quae diu diligentes absconderat: flagrantem Dei ho¬ 
minumque amorem ac lumen novum, quo in ipsa electione erat perfu¬ 
sus, palam manifestare coepit et, quae in Ecclesia essent formanda, 
clare perspexit. Ideoque intellexit oportere se esse omnium hominum 
et magistrum et ducem summum. Deum, qui ipsum Petri successorem 
voluerit, ipsi, qui hactenus oboedierit, abhinc imperare, ut imperet et 
omnes regat et gubernet. Quod nec Pius Papa X nec Pius Papa XI 
nec Pius Papa XII ausi fuerant, ipse est ausus: convocavit Concilium 
Lateranense alterum. Quae deinceps fieri vellet, his verbis definiebat: 
«Parare Domino plebem sanctam et vias asperas reddere planas, ut 
omnes» viderent salutem Domini». (Prima allocutio 28.10.1958). Ita 
binas litteras encyclicas: «Mater et Magistra» et «Pacem in terris» 
eonsiderare oportet. 

Joannes, nisi sibi penitus persuasisset se omnium magistrum et du¬ 
cem esse, vix tribus post electionem mensibus expletis concilium tanti 
ponderis ac momenti nostra praesertim aetate perturbata convocasset? 
Quisnam alius Papa, quamvis rem esse optimam censuerit, non sibi 
exspectandum, multum deliberandum, consilia cum aliis conferenda 
putasset, donec Ecclesiae statum et gravissimi et inauditi negotii con¬ 
sequentias bene perspectas habuisset? Inde duplex et valde sollicitans 
oritur dilemma: Joannes aut fuit vir admodum temerarius et eru- 

ditionis experientiaque tam expers, aut negotio conficiendo licet impar, 
tamen Ecclesiae statum historicum et, quae sibi essent agenda, prae¬ 
sensisse aliquo modo sit dicendus. Sed dilemma facile solvitur. Joan¬ 
nes concilium convocavit, quia sanctus erat et doctor Ecclesiae univer¬ 
salis, non modo nomine, sed merito, et lumine Spiritus Sancti illus¬ 
tratus eodemque lumine sibi conscius rem prosperum habituram even¬ 
tum. Ergo aut est sanctus aut non. Quodsi prius est verum, fieri po¬ 
test ut omnes homines videant «salutem Dei», unice necessariam. 


N. Mangeot, S. J. 

Thorpe Bay 99 Tyrone Rd 
England. (in Britannia) 



QUOMODO LATINARUM LITTERARUM 
RUDIMENTA TRADENDA SINT 


PAKS PRIMA 


Multum recentius de tradendis litteris disputatum est et quidem 
non solum dc eis, quibus hodie homines utuntur, sed etiam de latinis 
atque graecis. Quamvis plura bona, nonnulla vel optima de hac re no¬ 
vissime dicta ac lacta sint, tamen nulla, meo quidem judicio, omnia 


puncta terunt. Nec mirum. Nam linguam, quae tam simplex tamque 
naturalis est, ut vel ii, qui fere nullo ingenio pollent, discere possint, 
idem ipsum et tam involuti aliquid, ut viri summo ingenio praediti 
penitus intellegere omniaque amplecti vix possint. Quae vero optimam 
tradendi linguas discendique rationem ac viam conficiunt tot tamque 
varia, sunt, ut vix sperare audeamus unquam id quemquam omni ex 
parte consecuturum esse. Ad quamcumque enim linguam perfecte dis¬ 
cendam. omnium rerum usu ac vita opus est, quarum litterarius ludus 


una tantum, pars est. 

Causae ergo atque rationes, cur peregrinae linguae in patria minus 
bene discantur plures sunt: quarum liceat mihi hic unam, quae qui¬ 
dem mihi praecipua esse videtur, adducere; nempe methodum recen¬ 
tius inductam, qua eas nativo sermone docemus nec unquam vel ra¬ 
rissime in litterarum ludis latine loquimur. Quod linguae litterisque 
latinis atque graecis quam maxime nocuisse arbitror. Illos vero, qui 
hoc nullo vel parvo litteris classicis, quas vocant, detrimento fuisse 
judicant, multum errare censeo. Cum enim discipuli doctores suos la¬ 
tine loqui nescire comperiunt nec se ipsos unquam latine locuturos, 
tum studium in linguam litterasque incumbendi eos magna ex parte 
deficit. Quin immo multi, ubi disciplinas seligendi facultas datur, ut 
fere semper apud nos, ibi saepe ne ut operam quidem eis navare in¬ 
cipiant curant. 

Nec mirum. Cur enim disciplinae operam dent, quam non sperant 

iore ut unquam discant, cum praeterea tot aliae dentur, quae homi¬ 
num societati utiles, ipsis vero, qui in eis periti sunt, lucrosae, nemo 
prorsus mehercle sui compos intellegere potest. Quae quidem vera sunt 
de omnibus linguis, tamen in nostrae aetatis linguis recentius de hac 
re cautum est, in latinis vero usque nunc temporis vix quicquam. 
Problema praecipuum in litteris latinis tradendis discendisque, ni fa¬ 
llor, hoc est: quomodo sex annis possumus ita discere latinam linguam 
ut legere possimus quemcumque librum latine conscriptum eumque 
tam bene intellegere ut omnino certi simus, quod dicat, et tam facile 
ut lectione oblectemur. Nam nisi hoc consequimur reor citius tardius 
de latinis litteris actum esse. 

Praecipuum vitium, mea quidem sententia, in hoc est, quod lati¬ 
nam linguam nostra explicamus unde tantum temporis in vanis inu- 
tilibusque terimus. Nos vero, ea quae falsa sunt, neglegentes, viam ra¬ 
tionemque, quae nobis optima esse videtur, sequemur. Exemplum 
breve sane quomodo latina lingua atque litterae eis qui ipsis pri¬ 
mum incumbant, facillime nec non aptissime tradi possint nunc 
mihi in animo est proponere. 

En praecipua, quae in docendis eis, qui prima litterarum rudi¬ 
menta obeunt, prae oculis, mea quidem sententia, habenda sunt: 

1) Verba sint cottidiana atque simplicissima. Procedamus 
a facillimis ad difficiliora et quidem prudentissime. Festine¬ 
mus non lente, sed lentissime. Hoc modo multa verba disci¬ 
puli discent nec nimiis difficultatibus impediti animo de¬ 
ficient. 

2) Agamus initio tantum de rebus notissimis atque eis quas sen¬ 
sibus percipere possumus. Ea, quae videre, quae, ut ita di¬ 
cam, digito ostendere possumus, facillime intelleguntur. Va¬ 
riis syllabarum positionibus adhibitis constructionibusque 
sententiarum parum mutatis, linguae forma ac usus intuitu 
a discipulis facile percipitur. Cum vero ipsi se latine dicta 
intellegere comperiunt, tunc discendi studium in dies crescit 
et progressus magnos faciunt. Incipiamus ergo a rebus, quas 
manibus contrectare, oculis videre, auribus audire, naso ole¬ 
re, palatu gustare possumus. Haec enim exempla ex vita usu¬ 
que cottidiano sumere possumus eaque facillime vel a pue- 

rulis intellegi possunt; nam et videri possunt et omnibus 
nota sunt. Nihil vero facilius intellegi potest quam ea quae 
sensibus percipiuntur quaeque in manibus atque in usu cotti- 
diano sunt. 

Ut procedamus ordine, singula quae pro singulis sensibus expli¬ 
centur et quomodo, breviter describamus '. 


VISUS 


(Magister in manu habeat res, de quibus loquitur, ac discipuli 
repetant alta voce sententias, quae a magistro alta ac distincta voce 
proferantur.) 

Sententiae sint initio brevissimae, primum singulariter deinde 
pluraliter pronuntiatae; proferantur vero a discipulis una et quidem 
alta voce ac distincta (in hoc diligentissime magristrum imitantes) 
deinde vero singuli discipuli eas proferant. Caveat magister ne nimis 
serverus timorem loquendi discipulis incutiat. In his enim rebus 
discipulo animo opus est, magistro autem multa patientia. 


Sententiae vero hujus modi sint: 

Liber parvus est 
Liber magnus est 
Librum parvum lego 
Creta alba est 
Nix alba est 
Herba viridis est 
Tabula nigra est 
Penna rubra est 
Mare rubrum est 
Argilla flava est 


Libri parvi sunt 
Libri magni sunt 
Libros parvos lego 
Cretae albae sunt 
Nives albae sunt 
Herbae virides sunt 
Tabulae nigrae sunt 
Pennae rubrae sunt 
Maria rubra sunt 
Argillae flavae sunt 


1. Opus, quod optime sententiam hanc illustrat, Lingua Latina Secundum 
Natuiae Rationem Explicata inscribitur, 3 voll., Hans H. Oerberg, H. Veenman 
N. V. Wageningen, Holland. 

AUDITUS 


Hic magister, quo discipulos attentiores faciat, animalia sibi imi¬ 
tanda proponere potest, praesertimque ea, quae notoria sunt. Ubi 
fieri potest, operae pretium erit, ut discipuli zoologicum hortum vel 
villam, quae animalibus abundet, visitent. En nonnulla animalia 
eorumque voces. 


Equus hinnii 

Equi hinniunt (hinnire) 

Leo rugit 

Leones rugiunt (rugire) 

Porcus grunnit 

Porci grunniunt (grunnire) 

Grus gruit 

Grues gruunt (gruere) 

Bos mugit 

Boves mugiunt (mugire) 

Ovis balat 

Oves balant (balare vet belare) 

Canis parvus gannit 

Canes parvi ganniunt (gannire) 

Canis magnus latrat 

Canes magni latrant (latrare) 

Elephantus barrit 

Elephanti barriunt (barrire) 

Rana coaxat 

Ranae coaxant (coaxare) 

Serpens sibilat 

Serpentes sibilant (sibilare) 

Asinus rudit 

Asini rudunt (rudere) 

Gallus cucurrit 

Galli cucurriunt (cucurrire) 

Gallina gracillat 

Gallinae gracillant (gracillare) 

Passer pipiat 

Passeres pipiant (pipiare) 

Pullus pipat 

Pulli pipant (pipare) 2 

Infans vagit 

Infantes vagiunt (vagire) 

Homo loquitur 

Homines loquuntur (loqui) 


Cum enim discipuli de vocibus, quas animalia emittunt, agi com- 
periunt ac ipsa animalia agnoscunt, tunc nativa voce opus non est, nam 
ipsi eas intuitu sciunt: nam animal ejusque vox natura conjunguntur. 


2. Caveat praeceptor ne nimia discipulis proponat. Temporis decursu cum 
usitatas formas omnind suas fecerint, tunc rariores vel geminae introducantur. 
E.g. dantur quoque formae pipiare, pipire. Idem dicas de pluribus aliis: e.g. 
elephas, elephans, elephantus 

GUSTUS. — De gustu pauca sufficiant: 


Ficum dulce est 
Mei dulcissimum est 
Mare amarum est 
Acetum amarum est 


Fica dulcia surit 
Melia dulcissima sunt 
Maria amara sunt 
Aceta amara sunt 


TACTUS. — De actu plura adduci possunt, cum plura tanguntur quam 

gustantur. 

Glacies frigida est 
Nix frigida est 
Ignis calidus est 
Ver tepidum est 
Autumnus tepidus est 
Hiems frigida est 
Aestas calida est 


Praeterea plura facilius per contraria intelleguntur. Haec melius 
memoria tenentur per breves clausulas adversativas. En nonnulla 
exempla: 

Nix frigida, ignis vero calidus est 
Hiems frigida, aestas vero calida est 
Nix alba, fuligo vero nigra 
Hoc vinum vetus, illud vero novum 

\ 

Quae supra memoravimus profecto alia ex aliis melius intelleguntur. 


Idem dicas de multis orationis vocibus: 


Via lata est 
Intro domum 
Gallia Cisalpina 
Summus mons 
Saepe hoc accidit 
Vir felix 
Pensum facile 
Discipulus adest 


Semita arcta est 
Exeo domo 
Gallia Transalpina 
Ima vallis 
Raro hoc accidit 
Vir infelix 
Pensum diffidi e 
Discipulus abest 

Velociter venit 
Pauca dicam 
Nox frigida est 
Clam venit 


Lente venit 
Vinita dicam 
Dies calidus est 
Palant abit 


Alir. in Ires vel in 


plures partes dividi possunt. Verbi gratia: 


Mane 

Mane jento 
Nuper misi 
Dies brevis 
Ver 


Meridie 

Meridie prandeo 
Nunc mitto 
Dies medius 

Aestas Autumnus 


Vespere 
Vespere ceno 
Mox mittam 
Dies longus 
Hiems 


Fere omnia adjectiva quattuor gradus praebent, scilicet positi¬ 
vum. comparativum, superlativum relativum et superlativum absolu¬ 
tum. Flic tantum unum exemplum liceat adducere. 


Puella diligens est (gradus positivus)- 

Puella diligentior quam puer est (gradus comparativus). 

Puella omnium diligentissima est (gradus superlativus relativus). 
Puella, diligentissima est (gradus superlativus absolutus). 

Cavendum tamen est ne voces uno, sed potius simili modo, accipian¬ 
tur. Nam significatus ex contextu pendet. Flic plurimum prodest ante 
oculos habere verborum vim «analogicam», non «univocam», ut phi¬ 
losophi docent, saepissime esse, hoc est partim eodem partim alio mo¬ 
do sumendam esse. 


E.g. Pira legere et librum legere aliud alio modo accipitur; idem 
dicas de his sententiis: homines arva colunt; homines deos 
colunt. Harum sententiarum infinitus est numerus nec est 
necesse ut haec nos hic amplius detineant nisi res summi 
esset momenti. 


Liceat ergo nobis unum tantum exemplum afferre, quod unius saltem 
vocis vim amplissime declaret, ut videatis quo! quamque varios sig¬ 
nificatus una cademquc vox interdum sumere possit variis sane ex 
contextibus. 

Sumamus v. g. verbum « gerere » quod usitatissimum est. 


Tunicam gerere 

Personam gerere 

Tibi honorem gerere 

Clipeum gerere 

Se honeste gerere 

Bellum gerere 

Squalentem barbam gerere 

Coronam gerere 

Amicitias gerere 

Saxa gerere 

Res gerere 

Odium gerere 

Fruges gerere 

Onera gerere 

Fortem animum gerere 


— to wear a tunic 

— to play a part 

— to obey or to humor vou 

— to carry a shield 

— to behave honorably 

— to wage war 

— to have a messy beard 

— to wear a crown 
—• to be friendly 

— to carry stones 

— to rui e 
—• to hate 

~ to produce crops 

— to bear burdens 

— to be brave 3 


PARS ALTERA 


Cum vero quae singularia, quae pluralia, quae nominativa, quae 
autem accusativa sint discipuli perdidicerint, tunc ad alia transeun¬ 
dum est. Tamen caveamus, non me taedet hoc repetere, ne nimia 
neve nimis difficilia una ac repente doceamus. 

Incipiamus ab eis quidem quae utilissima atque usitatissima sunt, 
ex quibus mihi vox activa et vox passiva primae occurrunt. 


VOX ACTIVA 

Mater filiam amat 
Mater filias amat 
Pater filium amat 
Pater filios amat 
Amicus amicum amabat 


VOX PASSIVA 

Filia a matre amatur 
Filiae a matre amantur 
Filius a patre amatur 
Filii a patre amantur 
Amicus ab amico amabatur 


3. Elemetitary Latin: The Basic Structuras, Part /, page 11, by Grace A. 
Crawford, et alii; Ann Arbor, The University of Michigan Press, 1963. 

Discipulus litteras amat Litterae a discipulo amantur 

Agricola campum arat Campus ab agricola aratur 

Agricola campos arat Campi ab agricola arantur 

Hic, si magistro videtur, constructionem gerundivam, quae usita¬ 
tissima est, inducere potest. Tamen caveat ne nimis constructionem 
explicet, quod parum sane ad rem affert, sed potius plurima exempla 
eaque simplicissima adducat, ut discipulus vim ac formam dicendi in¬ 
tuitu. arripiat. Hoc enim unum vere summi momenti est, cetera su¬ 
pervacanea, cum hoc missum sit. 

Singulariter Pluraliter 

Pater liberis amandus est. Patres liberis amandi sunt. 

Patria civibus amanda est. Patriae civibus amandae sunt. 

Quam plurima exempla adducantur, quo facilius atque perfectius 
discipuli omnia perspiciant suaque faciant. Cum vero haec et similia 
discipuli omnino sua fecerint tum ad constructiones, quae difficiliores 
sunt, gradatim transeundum est. Constructiones difficiliores eae pro¬ 
fecto habendae sunt, quae quodammodo omnino suae sunt, hoc est 
quae in nostra lingua non inveniuntur nec ullo modo in nostram con¬ 
verti possunt. Ei tantum, qui duas vel plures linguas optime callent, 
sciunt quam multa non solum in rebus reconditis ac subtilibus, verum 
etiam in cottidianis ac usitatis saepe inveniuntur, quae ex alia in aliam 
linguam converti non possunt. In his casibus intuitu et intellectu acri 
opus est. Translatio non tantum nihil prodest, sed potius obest; quin 
immo explicationes interpretationesque rem potius obscuriorem red¬ 
dunt quam lucidiorem. 

Latine dicimus: Amphora vini plena vel amphora vino plena. Pater 
filii similis vel pater filio similis. Pomponius Atticus omnibus amicus 
erat vel Pomponius Atticus omnium amicus erat. Puero nomen est 
Paulus vel Puero nomen est Paulo. Hoc mihi summo gaudio est. Mea 
interest ut bonus sis. 

In his et similibus ne explicet magister, praesertim ubi nihil ex¬ 
plicandum sit, sed tantum describat ea quae observari oculis, ut ita 
dicam, possunt. Nam nisi discipulus intuitu ac perspicacia sua vim ac 
varietatem constructionis percipiat ex multis exemplis allatis, timeo 
ne explicationes supervacaneae sint. Hoc enim summi momenti est 

discipulum intuitu quodam sibi innato, quid hoc quid illud valeat, in¬ 
tellegere. Quod nisi discipulus vel primo vel secundo vel tertio asse¬ 
cutus sit, magister ad alia transeat, et alio die de eadem re agat, donec 
tandem aliquando discipulus ipse percipiat, quid sit inter «amicus 
Caesari» et «anticus Caesaris». Sumamus nonnulla alia exempla: Mea 
ntagni interest ut latinis litteris studeatis. Patris interest ut liberi va¬ 
leam. Discipulus lacile intelleget nos latinc dicere «mea interest», et 
ex analogia «tua interest » et ita porro, sed «patris interest», «consulis 
'mterest», etc. Idem dicendum est de reliquis constructionibus hujus 
generis. Quibus notatis, discipulus ipse facile ex exemplis norman sibi 
inveniet, qua similia intellegat et, ubi necessarium sit, explicet. Nota 
e. g. quomodo verba piget, pudet, taedet, poenitet, construantur. Latine 
enim dicimus: 


Amicum desidiae poenitet 
Hoc amicum paenitet 


His ergo exemplis adductis, breviter constructiones commentatus, 
magister ne nimis in eis explicandis moretur, sed potius exemplis sex¬ 
centis adductis videat ut formarum vim discipuli ipsi arripiant. Nam 
alia partim per analogiam ipsi condent, alia, quae anomala sunt, mul¬ 
ta legendo, plura audiendo paulatim discent. 

Cum. discipuli multum in latinis litteris progressi fuerint, tum ad 
difficiliora transeundum est et quidem novas formas atque construc¬ 
tiones variis modis adhibendo. Unumquodque enim verbum suo modo 
construitur, quod plura legendo, plura latine audiendo, plura et scri¬ 
bendo discipuli melius faciliusque discunt quam patrio sermone ea 
describendo vel explicando. Ne vos taedeat quod haec iterum iterum- 
que repeto. Sed in hoc magnum vitium, quod omnia explicare atque 
ad. artis grammaticae leges reducere volentes, vel ea, dico, quae nullo 
modo possunt, majores nostri inciderunt, unde non raro falsa do¬ 
cuerunt saepissimeque confusi evaserunt. Quem in errorem hodie 
quoque non pauci incidere solent. 

Nobis omnino persuadendum est nullam linguam, nec latinam qui¬ 
dem, esse mathematicam disciplinam 4 in qua omnia ad rationem et 


4. Ex hac falsa opinione nonnulli credunt disciplinam mathematicam et 
linguam, latinam iere idem esse, unde saepe idem magister utramque discipli¬ 
nam non raro nunc quoque temporii; tradit. Quid vero latinae litterae mathema¬ 
ticae disciplinae afferant, prorsus non intellego. 

claritatem reducenda sunt; in linguis plura intuitu atque sensu, quae 
rationis legibus repugnant, inveniri, ubi ratio nihil prodest, arcana 
vero quaedam vis plurimum. 

In latina lingua plura sane eodem modo atque in nostra lingua 
construuntur, tamen et haec caute sumenda sunt 5 6 . 


Latine enim dicimus: 

Dono tibi librum 
Dono te libro 

Jubeo discipulos libros legere, 

Impero discipulis ut libros legant. 

Pedibus utimur ad ambulandum 
a? 

Pedes adhibemus ad ambulandum, vel melius et 
simplicius: pedibus ambulamus. 

Dantur quoque verba quae mutando constructionem mutant et 
significatum. 


Verbi gratia: 

Filius patri consuluit, hoc est filius curam habuit de patre, ne 
pater ulla re egeret; altera vero sententia: 

Filius patrem consuluit, significat, filius patrem sententiam 
rogavit. 

Brevi: nulla lex omnia regit, sed praecipua artis grammaticae prin¬ 
cipia discenda sunt, cetera vero ex scriptorum usu. Nimis enim artis, 
plus nocet quam, prodest. Tantum artis velim discipuli discant, quan¬ 
tum omnino necessarium est ad formas verborum praecipuas atque 
constructiones intellegendas s . 


5. Plura sane ex latina lingua in nostras transierunt. Hoc profecto accidit 
non solum, quia majores nostri optimorum scriptorum litteris studuerunt, sed 
etiam. Christianorum. Unde non raro eadem constructio in latina et in nostra 
lingua invenitur, quod ad comprobandum verbi «donare» constructionem hoc 
loco adduxi. 

6. Sed ne quisquam se linguam latinam ex arte grammatica didicisse cre¬ 
dat: praecepta ex ea sane discere possumus, facilitatem vero et copiam scri¬ 
bendi et loquendi intellegendique ex diuturna scriptione et locutione et 
auditione tantum acquirere possumus. 

Plura quidem, utilissima ac necessaria dicere possumus, quomodc» 
latine et tempus et locum et sescenta alia exprimamus, sed si omnia 
hic vel tangere velimus, timeo ne longius a proposito aberremus. 
Longum enim est omnia vel breviter adumbrare. De his alias. Quae 
supra dixi, instar exempli tantum proposui, ut vobis formam darem, 
quomodo, mea quidem sententia, latinae litterae latine in rudimen¬ 
torum ludis tradendae sint. Rationes quidem atque viae multae dan¬ 
tur: tamen aliam alia meliorem esse arbitror. Quae vero sit optima, 
alii disputent. Hoc mihi compertum atque persuasum jamdudum est, 
nempe hanc methodum, quam supra adumbravi, meliorem illa esse, 
quam fere omnes magistri nunc temporis sequuntur. Peregrinam vero 
linguam nativo sermone docere labor sane Herculeus nec non Sisy- 
pheius est. Nos sane litteras latinas didicimus, multis ac paene innu¬ 
meris superatis difficultatibus. Alios eadem via ne cogamus, si faci¬ 
lior, si expeditior, si brevior datur. Speramus nos tandem aliquando 
sapientiores factos naturam secuturos esse, quae optima est dux, 
et quae difficiliora sane sunt faciliore aliquo modo fore ut doceamus. 


Boleslaus S. Povsic, Latinarum Litterarum Professor 

Bowling Green, Ohio 43402 in Universitate Boulingriensi 
in Foederatis Americae Septentrionalis Civitatibus (U.S.A.) 



TEMPUS AMANDI 


Nunc Zephyro valles et litora limpida rident, 

Nunc memorabile Amor incipit eloquium. 

Nunc mulier mea me apertis cupidisque lacertis 
Ad gremium rogitat voce canente suum. 

Ecce adsum, dea. Te volui semperque tenebo: 

Quid Zephyrus, quid est musica? Nil sine te. 

Nil sine te mundus, sine te lacrimabile funus 
Vita est. Verba volant, sed remanebit amor. 

Res omnes pereunt mortis in gurgite fusco. 

Oscula nostra manent. Dum loquor, heu volitat 

Tempus amandi et heu valles et litora et omnes 
Montes splendoris dimidium accipiunt. 

Oscula et oscula et oscula fervida fortia dona, 
Accipe et oscula, amor, et sine verba cadant. 


PRECES SUPREMAE 


Da mihi perpetuam, 
Musa, rosam 
cujus in imperio 
inveniam 

mortua vera; rosam 
non oculis 

neque meis manibus 
sed animo 

da, mea Musa, sacram. 

Candida da 
astra mihi rutila. 

astra hodie 
exsilium quibus hoc 
nubivagum 
protinus in rapidum 
lumen eat. 

Parva peto: teneram 
harmoniam 
quae ingenium tacite 
vincat et hoc 


cor faciat placidum 
vi placida 

carminis; et peto aquam 
nunc super haec 
volnera amara mea, 
dulcis aquam 
laetitiae ex labiis 
dulcibus et 
dulcibus. Alta canant 
dona alii; 

dona ego parva volo: 
in gremio 

virgineo caput hoc 
ponere; te, 

te, mulier mea, te in¬ 
tendere, te, 

Terra mea intima, nunc 
noscere, te 
saecula per placida 
scire domum. 


JoSEPHUS TuSlANt 



SUBSICIVA 


CONSANGUINEA REGIS 


Leonem regem esse quadrupedum omnium, dominatorem in regno 
mammalium animalium pervetusta omnibus fere populis communis 
opinio est. Nos quoque leonem juba magnifica circundatum, oculis 
torvis praeditum, cauda in cujus extremis aculeus latet flocculo ob¬ 
tectus exornatum, leonem gressu quasi regali incedentem, voce tre¬ 
menda rugientem dum contemplamur eandem opinionem, ut amplec¬ 
tamur tacile adducimur. 

Si quis autem in ordine ac ratione animalium, quam Carolus Lin- 
naeus saeculo xvm summo digessit ingenio de leone sciscitatus erit, 
eum in familia una cum fele inveniet collocatum. Attamen felis, licet 
sit cum leone propinqua cognatione conjuncta et propterea, si dicere 
fas est, regio genere orta, saepe saepius ab hominibus contemptui ha¬ 
betur et despicitur. Quod tamen non semper sic erat. 

Apud Aegyptios veteres felis erat sanctissimum omnium anima¬ 
lium: quicumque felem interfecit, capitis poenam subiit. Dea Aegypti¬ 
aca, nomine bast, felino capite praedita effingebatur. Quam deam, 
Osiridis et Isidis filiam, Graeci Artemidi et Romani Dianae aequipara- 
banc. Germani felem animal Freiae deae sacrum esse credebant: teles 
carpento deae junctae erant. 

Procedente tempore, quamquam paganae religionis commenta ex 
animis hominum Christiana veritate collustratis sensim avulsa sunt, 
imaginationes superstitiosae non paucae diu manserunt et adhuc ma¬ 
nent. Ex numerosis sententiis superstitiosis, quae de fele narrantur 
quaeque, quod admodum est deplorandum, et creduntur, pauca pro¬ 
ponam exempla. 

Felis magicae artis est perita; felis morbos absorbet, ejus cadaver 
sub limine habitaculi defossum habitantibus mala adfert. Felis trico- 
lor domum ab igne servat et homines a febri. Caro felina medicamen¬ 
tum est ad phthisim; qui autem pilum felinum deglutit, eadem phthisi 
afficitur. Si feria sexta feles rixantur noctu, homines ipsi mox jurgio 
contendent. Nonne et nostris quoque diebus non anus tantum debiles 

et decrepitas, verum et viros aetate firmatos cernimus, qui iter suum 
pergere formidant, si felem atram id transgredi paulo ante animad¬ 
verterunt? 

Sed de superstitione hactenus. 

Homines non pauci animo sunt aversissimo a fele, eamque falla¬ 
cem, dolosam, fraudulentam esse arbitrantur, in qua fiducia non est 
collocanda. Conferunt eam cum inimico ejus cane: eum diligunt et 
laudibus extollunt, illam neglegunt et despiciunt; immo fidem ab ea 
prorsus abjudicant. Sed animadvertendum est canem jam ab ultima 
antiquitate domatum et condocefactum esse, eum cum homine vago 
adhuc et inculto de tentorio ad domum solidam transmeasse. Felis 
autem vere domesticum est animal, quod longe serius hominem ad 
humanum cultum civilemque deductum, tectum ac domum firman 
jam inhabitantem, secutum est. Felis homini, qui multo eam attin¬ 
git, firmiter adhaeret; quod ni ita est, domui et loco potius est addic¬ 
ta quam hero. Semper autem aliquantulum liberae voluntatis sibi 
servavit, nonnulla ad suum arbitrium refert: non est, sicut canis, 
hominis dicioni prorsus obnoxia. 

Rerum naturalium investigatores, viri zoologiae et psychologiae 
veterinariae peritissimi inveteratam illam vulgarem opinionem fal¬ 
sissimam oppugnare et refellere desierunt numquam. Sed studium 
frustra erat: «Occidit miseros crambe repetita magistros», ut apud 
Juvenalem legimus. 

Est igitur felis ocreata domestica Briss., ut secundum Maturinum 
Jacobum Brisson a doctis appellatur, animal admodum tersum, 
mundum, decorum, jucundum semper adspectu, sive mollibus plantis 
tenerrimo graditur incessu, sive saltu ingenti murum transilit altum, 
sive arborem magna cum pernicitate et celeritate ascendit, sive post 
fornacem convoluta cubat, totam pellem jugiter tergens et lingens 
usque ad caudam extremam. Omnia in ea plena sunt harmoniae et 
elegantiae. 

Felis bene et prudenter tractata magno amore amplexum tenet 
herum et sua in eum studia proprio confitetur modo: mane lectum 
insilit, haud procul ab eo considit, pueriliter ei blanditur. Tenet fama 
feles fuisse, quae a feretro domini vita functi vix recesserint. 

Vix ulla est bestia quae ea, quae sentit et cogitat quaeque facere 
intendit tam clare, tam aperte, tam intellegibili ter et oculorum can¬ 
dore nictuque, et aurium erectione vel depositione, et labiorum dis¬ 
tractione, et narium contractione, et pellis horrore, et caudae agita¬ 
tione, et spinae dorsi incurvatione denuntiet et praemonstret. Aliter 
se gerit si domnulo, aliter si inimico, quem vere timet, minatur, aliter 

si ab impugnatione sc vult defendere, aliter si hostem cupit impetere. 
Contemplare, sodes, felem quae bestiae robustiori et fortiori mini¬ 
tatur: horricomis spinam dorsi in gibbum curvat, verisimile ut in- 
gentior appareat, aures reclinatae sunt, anguli oris retracti, nares 
corrugatae. Murmur ex imo pectoris ascendens auditur. Interdum 
hians sibilatus edit. Homini autem felis non raro minatur quam 
vehentissime, armum ad feriendum jam promptum tenet, ringitur, 
stridet veluti monens: si me tetigeris, te percutiam et mordebo. 
Verumtamen ab impetu demum se abstinet. Num haec est fraudu¬ 
lentia? num deceptio? 

Et quanta cura, quanta diligentia, quanta teneritate proli plerum¬ 
que numerosae consulit. Simul ac pullos enixa est, eos lambit et 
mulcet, labiis potius quam dentibus eos adprehendit et rumae sup¬ 
ponit. Mox cum parvulis colloqui incipit, voce multimodis flexa 
maurnans eos allicit. Et parvulorum catervula vocatum maternum 
audit et intelligit: inepte adhuc et tardiuscule ad genetricem alen¬ 
tem, foventem, custodientem repit. Sensim parvuli agilitatem dexte¬ 
ritatemque adipiscuntur et corporis animique vires ludendo exercent, 
matre semper docente et opitulante. In prole defendenda aelurus 
ingentem virtutem praestat. 


De utilitate felis nimia verborum prolixitate disserere desino, quia 
res est satis omnibus nota. Aelurus cellam penariam longe melius a 
muribus purgat quam muscipula aut offae veneno infectae. Summa 
agilitate sorices indagat, persequitur, capit, occidit, edit. 


Felis adulta cottidie ad viginti mures devorat. Non est mirum, si 
felis nimia venandi cupiditate instincta interdum et aviculas aucupa¬ 
tur implumes, pullos gallinaceos rapit, immo et lepores et perdices 
aggredi audet. 

Stultum ergo est et injustum, ut demonstrare conatus sum, ani¬ 
mal tam gracile, tam molle, tam jucundum, tam utile propter quae¬ 
dam falsa praejudicia, sescenties a doctissimis viris jam reprobata, 
despicere et contemptui habere, immane vero et abominabile crude¬ 
liter illud vexare aut torquere. 

At contra ii minime sunt probandi, qui, sive fraudibus humanis 
decepti, sive alia causa ducti, nimiam dilectionem aut in canes aut 
in feles conferunt. Macteis bestias saginant lectissimis, in lectis eas 
ad dormiendum collocant, earum cadavera in coemeteriis sepeliunt. 
Quicumque quadrupedem plus diligit quam proximum suum, procul 
dubio graviter peccat: sodomiam committit socialem, ut commode 
dicit Conradus Lorenz, vir zoologiae peritissimus contemporaneus, 
sodomia sexuali haud minus foediorem et detestabiliorem. 

Ego vero non dubito, quin felis sit digna, ut eadem dilectione 
eam amplectamur, qua omnia animalia debemus amplecti, ut creatu¬ 
ram Dei, eamque praestantem, licet longe inferiorem homine, quem, 
uti Psaltes profitetur, paulo minorem fecit Angelis, cuique potesta¬ 
tem dedit super opera manuum ejus. 


Di. Gustavus Wallner 
Vindebonae in Austria 
Hansi Niese-Gasse 3 
A-1190 Wien 



PER ORBEM 

VIGET ADHUC LATINITAS 


XI CERTAMEN VATICANUM 


Die VI Kal. Maj. Paulus PP. VI admissione et alloquio Pontificis dig¬ 
natos recepit in aedibus Vaticanis eos qui ex XI Certamine Vaticano vic¬ 
tores excesserunt. Aderant etiam qui commentariis, cui index est LATINI¬ 
TAS, praesunt viri: A. Tondini, J. Del Ton, G. Zannoni, ProL Paratore, 
Egger, Brignoli, Marsiglio, Mir; qui adjutricem operam commentariis na¬ 
vant: Prof. Parisella, A. Albertani qui primo praemio est in soluta ora¬ 
tione donatus, O. Pasqualetti qui secundum praemium in re poetica adep¬ 
tus est; scholastici quoque A. Arlati et J. C. Gatti, qui mentionis hono¬ 
rificae diplomate sunt insigniti. 

Dnnus. Amletus Tondini, LATINITATIS Praeses, nomine omnium 
adsrantium, hanc salutatoriam coram S. Pontifice habuit orationem: 


Beatissime Pater, 

Qui Commentariis edendis praesunt, qui¬ 
bus Latinitas index; qui vel consiliis vel 
scriptis eorum opitulantur moderatoribus; 
quique e Certamine Vaticano XI nobilem 
palmam hesterno die tulerunt, hic, ante ocu¬ 
los Tuos, adsunt. 

Quanto autem iidem afficiantur animi 
gaudio, quantasque Tibi habere gratias cu¬ 
piant, quod uni, prae ceteris beati, Te co¬ 
ram sina admissi, minime ipse dicam ne- 
cesse; ora enim oculique eorum satis signi¬ 
ficant. 

Nam cum omnes, quamvis alii aliter, La¬ 
tinitatis, ut ita dicam, signa sequantur vi¬ 
resque suas in bonam causam, qua etiam 
illa nititur fiditque, haud parce impendant, 
cum hac Apostolica Sede, quae Latinitatis 
vexillum proponit et defendit, quam artissi¬ 
mis vinculis cohaerent atque congruunt. Ce¬ 
terum, compertum iis maxime est, Te, Bea¬ 
tissime Pater, anno MCMLIII, cum alterum 


a Cardinali publicis Ecclesiae negotiis prae¬ 
fecto ageres, ut, Sancta Sede auspice, antea 
hi commentarii ederentur, mox autem Cer¬ 
tamen Vaticanum ediceretur, a Pio XII 
consecutum esse; neque eos fugit, et Com¬ 
mentarios et Certamen postea Te quacum¬ 
que ratione adjuvisse. 

Quibus ex rebus sequitur, ut nos om¬ 
nes, ad Te benevolentissime deducti in pri¬ 
mis pro Tuis hujuscemodi officiis gratias 
tibi persolvamus, dein vero, cum pro certo 
habeamus propositum nostrum longe opti¬ 
mum esse illam scilicet alendi humanarum 
litterarum quasi flammam, aperte profitea¬ 
mur, ab illo numquam nos esse declinaturos. 

Quibus autem verbis Tu, Beatissime Pa¬ 
ter, nos es allocuturus, iis in muneribus 
nostris perficiendis semper regemur atque 
incitabimur; quam vero Benedictionem no¬ 
bis impertiturus es, illa a Summo Deo im¬ 
petrabimus, ut ejus gloriae ejusque Eccle¬ 
siae, quidquid agamus, semper inserviamus. 


His verbis a Drino. A. Tondini prolatis, Paulus PP. VI hanc luculen¬ 
tissimam omnibus, qui adstabant, sermonis latini cultoribus orationem 
dicavit. S. Pontificis verba non dubitamus quin maximo futura sint adju¬ 
mento, iis vero praesertim qui disputare audent quem locum nunc sive 
in liturgia sive extra liturgiam habeat lingua latina. 

Sp ectatissimi qui adestis Viri. 

in Nostrum quasi honorem cede¬ 
re putamus hodie in ipso domo 
Nostra admittere coram praeclarum 
cultorum doctorumque linguae La¬ 
tinae coetum, qui e Certamine Va¬ 
ticano undecimum proposito victo¬ 
res abierunt. Quin etiam fatemur 
libenter, Nosmetipsos hunc vestrum 
ad Nos aditum optavisse, cum No¬ 
bis jamdiu consilium esset, ut iis 
qui alii aliter de intellegentia, de 
studio deque Romani sermonis dis¬ 
seminatione bene meriti essent, 
cum magnam Nostram de ipsis 
testaremur opinionem, tum stimulos 
congruenter adderemus. 

Fersuasissimum enim habemus, 
Latine doctis, in Summi Pontificis 
domo, animis commode esse opor¬ 
tere, utpote in qua, veluti in domo 
sua, periti, ingeniosi sollertesque et 
antehac versati sint et etiamnum 
versentur graviorum Apostolicae 
Sedis actorum scriptores. Qua de 
re, nisi id temporis angustiae vela¬ 
rent, magnam illud haberet utili¬ 
tatem, verbis illustrare quamtum 
Decessores Nodri Latinitatis studia 
foverint; sive linguae iMtinae for¬ 
tunam splendoremque amplifican¬ 
tes, siv>e ejus peritissimos firmantes 
et erigentes, sive illarum explican¬ 
darum artium et litterarum funda¬ 
menta jacientes, quarum historia 
aeque fastigia enarrat. Ad quod 
evincendum satis sit animadvertere, 
hinc quem locum Sanctus llieromj- 
mus apud Damasum Summum Pon¬ 
tificem obtinuerit, hinc quot qualcs- 
que praeclarissimi viri e sacro or¬ 
dine eo tempore exstiterint, cum 
humanitatis renata renovataque sunt 
studia. 

Sed nolumus hoc loco, ne stric¬ 
tivi quidem, eas laudes exponere, 
quas catholica Ecclesia volventibus 
sacculis in optimarum litterarum 
provincia sibi pepererif; cum vos 


admittentes coram id unum placeat 
confirmare, nos hic apud Aposloli- 
cam Sedem neque loco hospitum 
neque loco advenarum putari, sed 
optimo ccrtoque tamquam fure ci¬ 
vitatis frui, Jamvero Romae nomen 
singularem sanctae Ecclesiae utili¬ 
tatis fructum et praebuit et prae¬ 
bet: quod primam eidem ordina¬ 
tionem illius imperii suppeditavit, 
quae providenti Dei consilio per- 
apta visa est qua in omnes terra¬ 
rum orbis vias, sub Romanorum 
dicionem subjuncti, Christi nun¬ 
tium, demissum sed vindex, humile 
sed victor, abditum sed pretiosissi¬ 
mum, longe lateque dimitteretur; 
<fucd deinde Ecclesiae ipsi, cruen- 
tum eluctate discrimen, conjunctio¬ 
nis tamquam instrumentum, lin¬ 
guam Latinam commodavit, quam 
in sacris ritibus perpetrandis, in ec¬ 
clesiastico jure definiendo, in po¬ 
pulis stirpe et cultu disparibus in¬ 
ter se conciliandis usurparet: ita 
nempe ut illa communis omnium 
Mater, sermonis indicio et velamen¬ 
to usa, universas ubique gentes ea 
vera, intima, arcanaque unitete in¬ 
ter sc consociaret. 

Ad quam miram animorum po¬ 
pulorumque conjunctionem efficien¬ 
dam, quoniam nonnihil haec lingua, 
pro poitione, contulit, eam esse, ad 
historiae fidem, Unguam catholicae 
Ecclesiae Latini Ritus appellandam 
nemo, opinamur, jure non assentie- 
tur; etenim Ecclesia, de Decessoris 
Nostri f. r. Pii XI sententia, ut quae 
et nationes omnes complexu suo 
contineat, et usque ad consumma¬ 
tionem saeculorum sit permansura..., 
sermonem suapte natura requirit 
universalem, immutabilem, non vul¬ 
garem (Pius XI, Epist. Ap. Officio¬ 
rum omnium: A.A.S. 14, 1922, 

p. 452). Quae extrema significantia 
verba proximus Decessor Noster 
ven. mcm. Joanncs XXIII, sermonis 

Latini commoda et utilitates paucis 
commemorans, ea maximi momenti 
edita Constitutione Aposlolica Ve¬ 
terum sapientia (cfr. A.A.S. 54, 
1962. pp. 129-135) copiose explica¬ 
vit. 

Quod vero ad Xosmctipsos atti¬ 
net, non modo gravia Decessorum 
Nostrorum acta aperte probavimus, 
sed etiam Litteris Apostolicis Motu 
proprio datis (cfr. A.A.S. 56, 1964, 
pp. 225-231), quibus Stu.'Iia Latini¬ 
tatis initium. Pontificium Institutum 
Altioris Latinitatis condidimus, eo 
pertinens ut diligentissime lingua 
Latina erudirentur, quibus munus 
esset obeundum eandem linguam 
cum in sacris Seminariis tum in re¬ 
ligiosis Sodalitatibus docendi. Alia 
praeterea in lucem emissa Epistula 
Apostolica, Summi Dei Verbum in¬ 
scripta (cfr. A.A.S. 55, 1963, pp. 979- 
995), quarto exacto saeculo a Semi¬ 
nariis per Concilium Trideniinum 
constitutis, omntno oportere asseve¬ 
ravimus: in studiorum... supellecti¬ 
le... sane ponendam esse non exi¬ 
guam variarum linguarum scien¬ 
tiam, in primisque Latinae, si ma¬ 
xime de sacerdotibus ageretur La¬ 
tini ritus (cfr. ibid., p. 993). 

Quamobrem, hisce freti rationi¬ 
bus, hodie, vestro coram prudentis- 
simorum vivorum coetu, haec itera¬ 
re pcrcupimus: scilicet linguam La¬ 
tinam nostro etiam tempore colen¬ 
dam esse, praesertim in sacris Se- 
miiiariis domibusque juventuti ai 
religiosam vitam instituendae. Nam 
hunc praeterire sermonem haud- 
quaquam licet, si vere contenda¬ 
tur adulescentium ingenia exacuere, 
eademque ad litterarum studia et 
ad Sanctorum Patrum perscrutanda 
ac pervolutanda opera formere, et 
praesertim ad vetustos sacrae Litur- 
giac delibandos thesauros parare. 
Cujus linguae si desit notitia, ali¬ 
quid prorsus detrahatur altiori illi 
atque absolutae mentis educationi 


-nominativi ad. theologiam et litur- 
giam quod attinet - quam nostri 
temporis homines a sacerdotibus 
requirunt, quamque Oecumenici 
Concilii Vaticani II Patres saepius 
atque impensissime suaserunt, sive 
decreto a verbis incipiente Opta¬ 
tam totius de disciplina sacerdotali, 
sive Constitutione de sacra Liturgia 
(n. 16). sive aliis quoque editis nor¬ 
mis. 

Quare oh hanc linguae Latinae 
vim atque efficacitatem ad ingenia 
colenda eaque ad graviora studia 
componenda, valde cupimus ut ipsa 
debitas partes obtinere pergat. Ne¬ 
minem tamen Udet, No:, volenti li- 
bentique animo obsecundantes pers¬ 
picuis ab Oecumenico Concilio Va¬ 
ticano II traditis normis, ubique 
curavisse, ut in sacram Liturgiam 
cingularum hujus temporis lingua¬ 
rum usus induceretur. Ad quod fa¬ 
ciendum adducti profecto sumus, 
non quadam quasi Latinitatis negle¬ 
gentia, sed acri pastoralis Nostri 
muneris ejusque necessitatis con¬ 
scientia, quae ab animorum ducto¬ 
ribus exposcit, ut divini verbi pa¬ 
bulum, sacra Liturgia comprehen¬ 
sum, ubertim praebeatur, simplici 
tamen forma atque ad intellegen¬ 
dum apta, quae Christi fideles ad 
religiosorum rituum percipiendam 
suavitatem ad cosque alacriter se- 
duloque participandos conducat. 

Profecto patet - id que ,pctlam iis 
dicere cupimus qui, improvida qua¬ 
dam animi levitate vel novarum re¬ 
rum inconsiderata cupiditate moti, 
nutant ab Ecclesia Latinum sermo- 

t + 

nem jam prorsus neglegi debere - 
profecto patet, inquimus. oportere 
hujusmodi linguam praecipuo in 
honore habeatur, egregias nimirum 
gravesque ob causas, quas comme¬ 
moravimus: attamen plane oblivis¬ 
cendum non est - idque iis dicimus, 
qui, cum sint nimii vetustatis ser¬ 
randae cultores oh inane quoddam 

pulchritudinis studium, vel quibus¬ 
libet rebus novis praejudicata opi¬ 
nione adversi, recens invectas mu¬ 
tationes acribus notavere verbis - 
non esi plane obliviscendum, inqui- 
mus, linguam Latinam pastorali ani¬ 
morum curationi inservire debere, 
non autem sibimetipsi. Cum igitur 
ea defenduntur jura, quae haec 
lingua in Ecclesia adepta est, maxi- 
mopere vitandum est, ne pastora¬ 
lium munerum renovationi, ab Oe- 
cumenici Concilii Patribus manda¬ 
tae, inferantur impedimenta aut 
freni adhibeantur; quandoquidem, 
hac etiam in rerum provincia, su¬ 
prema lex animorum salus sit opor¬ 
tet. 

Haec, dilecti Filii, vobiscum com¬ 
municare optavimus, in nobili hoc 
conventu, quem vestra comitas ve- 
straque doctrina gratiorem Nobis 
fecerunt. Gratulamur igitur vobis 
constantiam, studium, ardorem, qui¬ 
bus in Latinitatis cultum et disci¬ 
plinam incumbitis, vobisque ani¬ 
mum addimus, ut inceptum perse¬ 
quamini iter, quamvis interdum sit 
levaminis parcissimum. At vobis 


summo sit solacio penes vos esse, 
primum hominum atque in primum 
hominum atque in primis adules¬ 
centium mentes ad antiquitatis stu¬ 
dium atque ad humanitatem finge¬ 
re, sine qua ipse doctrinarum pro¬ 
cessus algore rigescit, et in humani 
generis detrimentum vertitur; dein¬ 
de homines sui ipsius suaeque 
praestentiae notitia ditare, sive ad 
praeteritum sive ad praesens tem¬ 
pus quod spectat, ipsisque aeternas 
sui animi dotes illustrando explica¬ 
re; postremo litterarum, artium 
disciplinarumque hereditatem illae¬ 
sam et indemnem posteris tradere, 
qua noster etiam civilis cultus ho¬ 
die alitur, quamque Ecclesia sancta 
adhibuit adhibetque validum quasi 
instrumentum ad hominum animos 
inter se consociandos atque ad pa¬ 
cis necessitudines inter populos fo¬ 
vendas. 

Extremum ad haec omnia vos 
adhortantes, Apostolicam Benedic¬ 
tionem vobis, vestris propinquis, 
studiisque in quibus collocatis ope¬ 
ram, perlibenter impertimus. 


XIX CERTAMEN CAPITOLINUM 


Lectoribus amicisque exitum nuntiamus XIX Ceitamiiiis Capitolini ab 
Instituto Studiis Romanis Provehendis superiore anno indicti. 

In hoc* Certamine Capitolino, quod adire jure potuerunt ex omnibus 
gentibus ac nationibus scriptores solutae orationis lalinae, hoc anno nobi¬ 
lem victoriae palman tulerunt: 

Prof. Theobaldus Fabbri e loco Foro Livii (Forli) in Italia, qui primum 
assecutus est praemium propter disputationem cui index: “Ut turbo 
bellum”. 

Rdus. Pater Felix Sanchez Vallejo, S. J., hispanus, secundum obtinuit 
in certamine locum cum scripto: “Caelum ipsum petimus stultitia”. 

Prof. Orestes Allavena, Xilus Casini, Theodorus Ciresola, Humbertus 
De Franco, Theobaldus Fabbri, Josephus Morabito, J. K. Newman (an- 
glicus) mentione honorifica honestati sunt. 

Praemia victoribus sunt in Capitolio die XI Kal. Maj. distributa. 


M. M. 

Ogii.vik, R. M. - Richmond, I. — 
Cornelii Taciti De Vita Agrico¬ 
lae. Oxford University Press, Ely 
House. 37 Dover Street, Lon- 
don W 1, 1967, pp. 340. 

Hoc opus De Vita Agricolae, 
uxoris Taciti fratris et Proconsulis 
in Britannia ah anno I.XXVII ad 
annum LXXXIY, magni momenti 
est ad historiam romanorum in Bri¬ 
tannia illustrandam; unde nihil mi¬ 
rum, si apud Anglos praesertim hoc 
opus semel iterumque edatur et va¬ 
riis commentis ornetur. Haec nova 
editio a Richmondo, nonnullis ab¬ 
hinc annis incepta, post ipsius mor¬ 
tem, a clarissimo oxoniensi pro¬ 
fessori Ogilvie revisa et ditata, am¬ 
plissima est omni laude digna. Con¬ 
tinet introductionem de rebus prae¬ 
cipuis ad hoc opus Taciti maxime 
spectantibus (pp. 1-90), textum cri¬ 
ticum pp. (91-124), commentarios 
seu explanationes de re historica, 
archaelogica, grammatica, rhetorica 
cet. (pp. 125-335); demum octo ima¬ 
gines luce pictas, quae res in ope¬ 
re tractatas clare illustrant. Aucto¬ 
rum commentarii ad cognitionem 
hujus operis Tacitiani in Liceis seu 
Universitatibus praesertim valde ju¬ 
vabunt, ut ipsius Ogilvie opus A 
Commcntary of Livy (Oxford Uni¬ 
versity Press, 1965) valde juvat. 

Biei.er, L. — History of Roman Li- 
terature, condensed and adapted 
from German , with the collabora- 
tion of the author, by John Wil- 
son. Macmillan, London W. C. 2, 
4 Liltle Essex Street, 1966, pp. 
210 . 

Hoc opus de litteris iatinis parvae 


quidem molis est, sed magni pon¬ 
deris, claretque inter tot opera quae 
de hac re ubique terrarum maxime 
abundant. Opus enim est perspi¬ 
cuum., breve, criticum cum recto 
judicio de unoquoque scriptore 
ejusque operibus. Unde nihil mi¬ 
rum si, locis nonnullis parce de¬ 
tortis atque aptatis, ex lingua ger- 
manica versione anglica exierit, 
opera ipsius auctoris allata, cura et 
diligentia Joannis Wilson. Quod 
quidem in laudem operis et germa¬ 
ni auctoris vertit. 

Schlegee. A. W. — Vorlesunge.n 
uber dramatische Kunst und Li- 
teratur , W. Kohlhamer Verlag, 
Stuttgart, 1966, pp. 264. 

Habes in hoc volumine sexdecim 
praelectiones de arte et litteris dra- 
maticis, olim quidem ab auctore 
Vindobonae traditas, quae tamen 
usui esse possunt recentioribus, 
ideoque Edgardus Lohner nuper 
edandas curavit. Auctor illud ma¬ 
xime intendit, scilicet, ea omnia, 
quae ab aliis variis diversisque ra¬ 
tionibus enuntiata sunt, ordinare et 
ad unum referre, principia statuen¬ 
do. quibus res dramatica universa 
semper et ubique regitur. Distinc¬ 
tionem instituit inter rem poeticam 
et dramaticam; attente considerat 
quae tum Graeci tum Romani hac 
in re statuerunt; demum de arte 
dramatica disserit apud recentiores 
scriptores sive Gallos, sive Anglos, 
sive Italos, sive Hispanos, in iis 
praesertim rebus, quas a Graecis 
et Romanis scriptoribus receperunt 
sancteque asservarunt. Opus est ad 
argumentum de quo agitur valde 
utile. 

Hfrzog. R. — Dic allcgorischc 
Dichtkunst des Prudentius. C. II. 
Becldsche Verlagsbuehhandlung. 
Miinchen, 1966, pp. X-144. 

Haec disquisitio argumentum 
praebet ad Lauream in Facultate 
Philosophica Universitatis Kielensis 
obtinendam, quae digna fuit ut re¬ 
ciperetur in collectione cui titulus 
est "Zelemala”. Momentum hujus 
.dissertationis in eo est quod argu¬ 
mentum speciale in operibus Pru¬ 
dentii, praeclari poetae christiani, 
clara ratione et testimoniorum co¬ 
pia evolvit. Auctor in introductione 
inquirit primum allegoriae notio¬ 
nem ejusque usum et formas, prae¬ 
sertim apud christianos poetas; 
deinde de statu studiorum, quae ad 
Prudentium attinent, 'disserit. Ope¬ 
ra quae recentiore atate apud ger¬ 
manos, gallos, italos, anglos, edita 
sunt, optime novit; nonnulla quae 
apud hispanos. nequaquam quidem 
spernenda, prodierunt, ignorat vel 
praeterit. Postea in duobus capiti¬ 
bus agit de allegoria in Prudentia- 
nis operibus quibus index est Pe- 
ristcphanon atque Cathemerinon. 
Demum allegoriam in Psychoma- 
chia attente et diligenter investigat 
totumque claudit opus inter se con¬ 
ferendo Praefationem allegoricam 
Prudentii et Claudiani in Giganto- 
mcchia. Opus quidem est accurate 
conscriptum quod argumentum pro¬ 
positum optima ratione pondereque 
auctor evolvit. 

Morris, S. — Viae Novae: New 
Techniques in Latin Teaching. 
Hulton Educational Publications, 
London, 1966, pp. 94. 

In hoc volumine proponuntur no¬ 
vae viae ad linguam latinam do¬ 
cendam variis exemplis et opinioni¬ 
bus confirmatae. Auctor accurate 
colligit quae recentiore aetate de 
hac re disputata sunt usuque exer¬ 


citata; quae, postquam ad trutinam 
i impendit, ordinat atque lectori¬ 
bus consideranda profert. Nonnul¬ 
la praeterea breviter libris aucto¬ 
ribusque illustrat, qui de hoc ar¬ 
gumento apud Anglos praesertim 
scripserunt. 

Traina, A. - Bkrtotti, T. — Sintas- 
si normativa delta Lingua Latina. 
Vol. I: Le concordanze. II nome, 
pp. 374; Vol. II: It verbo , pp. 248; 
Vol. III: U periodo , pp. 332. Ca- 
pelli editore, Bologna, 1965-1966. 

Auctores hujus laudandae Gram¬ 
maticae Latinae res ad syntaxim 
pertinentes non raptim et perfunc¬ 
torie agunt, sed pe.detentim, ut re¬ 
gulae et principio altius in alum- 
nomm animos inhaereant. Praeterea 
praecepta singula congniis exerci¬ 
tiis illustrantur, quia auctorum sco¬ 
pus est non tantum latinae linguae 
cognitionem tradere, sed etiam in 
ipsius usum alumnos inducere, quae 
via est aptior ad linguam latinam 
apprime callendam, quia ut veteres 
praedicabant “longum est iter per 
praecepta, breve et efficax per 
exempla”. Magistris linguae latinae 
haec tria volumina magnopere com¬ 
mendamus, quae doctrinam synta- 
seos continent uberrimam, quaeque 
amplissime atque perspicue enoda¬ 
tam, exemplorum copia ornatam, 
praebent. 

Wit.inski, A.— Das Romische Recht. 
B. G. Teubner Verlagsgesels- 
chaft, Leipzig, 1966, pp. 117. 

in hoc volumine breviter prin¬ 
cipia juris privati exponuntur in 
usum adulescentium, qui hanc dis¬ 
ciplinam ediscunt, irnrno et philolo¬ 
gorum virorum, qui summatim de 
hac institui volunt. Gontinet bre¬ 
vem introductionem historicam, no- 
iiones el principia quibus jus roma- 
num vigebat, demum appendicem 



Bibliographia 


89 


quandam de jure poenali. Opus 
clauditur (pp. 95-108) nolulis seu 
additamentis biblographicis et de¬ 
nique (pp. 109-117) indice seu re- 
gistro rerum et nominum. Opus 
haud magnae molis est, sed maxi¬ 
me commendandum. 

J. JlMKNKZ DkI.GADO, C. M. F. 

Si jfrwin-Wmitk, A. N. — Fifty Ict- 

ters of Fiiny, Edit. Ely IIouse, 

l.ondon, 1967, pp. 185. 

Opus “Fifty letters of Pliny 
exaratum a Professore Sherwin- 
White, est compendium de re pu- 
j>lica socialique Romae imperialis. 

Id est quod professor vult lecto¬ 
ribus in opere monstrare. Qua de 
causa auctor optimum scriptorem 
Plinium elegit ut litteras ejus peni¬ 
tus investigaret. Professor Sherwin- 
White, classicarum linguarum peri¬ 
tus, librum oflert scholasticis qui 
cognoscere optant mores consueti- 
dinerque publicas et sociales apud 
Romanos. Auctor ostOndit (scilicet 
instituta Romanorum sequentibus 
Plinii litteris: A case of equity; On 
the Punishment of Christians; On 
i ire brigades; On Treatment of 
convicts; The consular orders his 
tomb; Advice to provincial gover- 
nor; A political daventure; A striet 
judge; On the Emperor’s Cabinet; 
On buying an state; The life of a 
public official; Trial of a corrupi 
governor; The legacy hunter; A 
polity party; A Ronran suicide. 

Deinde Professor Sherwin-White 
his aliis litteris nobis monstrat ne¬ 
cessitudines inter cives: Pliny goes 
a hunting; The daily round at Ro- 
me; A philosopher; The state of li- 
terature; Death of a former hero; 
A vulgar dinner-parly; Promotion 
of a friend; Murder of a master; 
Portrait of a heroine; A poet reti- 
res; Hiring a sehoolmaster; Snaps- 


hot of a wife; Writting history; 
lllness ol a servant; Vesuvius 
erupts; The technique of an ora¬ 
tor; On literary recitation; A cha- 
ritable gifl; A gay old lady; Ghosts; 
The fountaine: Household slaves; 
Pliny Publishes his poems; At the 
race; Pliny aivI Tacitus; The Afri- 
can dolphin; Life in the country; 
Fueds among the gentry. 

Credimus in hoc opere scholasti¬ 
cos Romanorum aetatis imperialis 
vitam resque colligere posse. 

Shackleton Baii.ey, Dr. — Cicero 
slctters to Atticus , Edit. Bentley 
1 Tonse, London, 1967, pp. 331, 
50s. 

Opus doctoris Shackleton Bailey 
est compendium litterarum Cicero¬ 
nis ad Atticum. Doctor Shackleton 
largitur scholasticis librum quo ii 
adjuventur ad litteras latinas in¬ 
tellegendas. Nam unuinquoque li¬ 
bri caput altero capite in Britanno¬ 
rum lingua scripto exornatur. Pro¬ 
fessor opus divisit in tres partes. 
Primum: Text and Translation, 

Comrnentary. Deinde: appendices 
(lelter 372, the date of letter, 386, 
letter 4:26, manuscripts), Addenda 
tot the Comrnentary, Concordance. 
Denique: index nominum, index 
verborum, index rerum. In hoc 
doctoris Shackleton libro scitissi¬ 
mum opus ad litteras optimi orato¬ 
ris rorwani spectans professoribus 
alumnisque offertur. 

D. Mosaka, C. M. F. 

Smith, R-E .—Cicero the Statesman, 
269 pp. Edit. Cambridge Univer- 
sity Press, 1966, 45 s. net. 

Volumine clarissimus in rebus his¬ 
toricis investigandis professor Smith 
nobis quaedam vult ostendere et 
patefacere de primis Ciceronis an¬ 
nis in litteris tradendis, quo modo 

cum Pompejus imperator crealus 
est atque cum Verres ad tribunal 
ductus est se gesserit, de Ciceronis 
consulatu et Catilinae conjuratione, 
quo modo Cicero primo triumvira¬ 
tui atque bello civili se opposuerit 
atque omnino quo modo Cicero 
Rem publicani servare conatus 
sit. 

(Opus tam magistris quam alum¬ 
nis et vulgo offertur; qua de causa 
notis caret. Omnibus esse potest 
utilitati. 

Richards, I. A. — Plato's Republic, 
196 pp. Edit. Cambridge Univer¬ 
si ty Press, Ilarvard, 1966. 

In his pagellis nobis accuratissi¬ 
ma in linguam gallicam Piationis 
operis “Res publica’* dicti versio 
exhibetur. Haec duo prosequitur 
auctor: ut discipuli bonarum litte¬ 
rarum scriptores melius compre¬ 
hendant atque Graecorum et Ro¬ 
manorum linguae, investigationibus 
hujus temporis adjuvantibus, studio 
foveantur. Versioni ampla praecedit 
praefatio in qua hae quaestiones 
agitantur: de societatis origine, de 
natura humana, de virtutibus, de 
civitatis moderandae ratione, et de 
aliis similibus. 

Plat6n. — Obras completos (tradu- 
cidas dei griego), 1.741 pp. Edit. 
Aguilar, Madrid, 1966. 

Magnum volumen, quod lectori¬ 
bus offerimus, Platoni, praeclaro 
antiquitatis philosopho, dicatum est. 
In eo omnia ejus opera colliguntur. 
Ex his rebus conflatur: ampla prae¬ 
fatio, in qua narratur quo modo ex 
initio usque ad Platonem philoso¬ 
phia se evolverit et qui "praesocra- 
tici” sint philosophi et vita, opus 
et doctrinae Platonis elementa. Li¬ 
brorum indice clauditur haec pars. 
Hanc longam praefationem omnia 
sequuntur opera, ex quibus alia non 
omnes critici Platonis esse affirmant; 


alia sunt dialogi incerti, alia dialo¬ 
gi falsi et "definitiones". Quaedam 
sunt notae ad difficultates solven¬ 
das atque ad textus melius com¬ 
prehendendos. Interpretatio in lin¬ 
guam hispanicam maxime nobis pla¬ 
cuit; quam ob rem laudes aucto¬ 
ribus dicamus atque prosperum 
eventum ex imo corde eis exopta¬ 
mus. 

Martinez-Fresneda, M. E. —* Vo- 
cabulario basico de Herodoto, 6 
fasciculos, pp. 45, 84, 32, 53, 19, 
32, Edit. Ministerio de Educacidn 
v Ciencia, Madrid, 1966. 

Hoc opus, in sex fasciculos divi¬ 
sum, tribus annis a M. E. Martmez- 
Fresneda confectum est. Auctrix 
haec intendit: librum, investigatio¬ 
nibus auctorum adhibitis, exarare 
ut utilitati sit alumnis, quippe qui 
nondum periti in vocabulis graecis 
cognoscendis videntur, eisque He¬ 
rodoti vocabularium monstrare. 

Auctrix Herodotum legit, quod 
lectores ejus scriptis Graeciae his¬ 
toriam, humanitatem et mores me¬ 
lius cognoscere possunt et quod 
pueri hujus auctoris scripta liben¬ 
tius legunt. 

In primo quidem libello principia 
fasciculis componendis explicantur. 
In secundo index vocum, quae in 
Herodoti scriptis inveniuntur, no¬ 
bis offertur. In tertio 2224 voces in 
series dividuntur, puerorum decem 
et novem annos natorum facultati¬ 
bus aptatos. Omnes series eundem 
vocum numerum pene habent. In 
quarto voces non usu frequentes 
memorantur. In quinto pronomi¬ 
na, adverbia, adjectiva numeralia, 
praepositiones, conjunctiones... In 
sexto nomina propria ab Herodoto 
adhibita. 

Hoc opus laude dignum cense¬ 
mus atque libentissime auctricem 
celebramus. 

Marlotti, M. - \ ic lori ni. A/. Ars 
grammatica (inlroduzione. testo 
critico c commento, 260 pp. Edit. 
Felice I.e Monnier, Firenze, 1967, 
L. 3200. 

Marius Victorinus vitam gessit ei 
praestanlissimus fuit Hornae saec. 
IV regnante Constantio II, filio et 
succesore Constantini. Ilie scriptor 
inter grammatices iatinos eminet, et 
opera ad nos pervenerunt, ex qui- 
bus quae de grammatica sentiat 
possumus inferre. Nullum aliud in 
grammatica perfectum opus cognos¬ 
cimus, duobus operibus, quae san¬ 
cti Augustini esse dicuntur, excep¬ 
tis. Tamen quaedam de M. Viclo- 
rini opere quaestiones, tam ad ar¬ 
tem grammaticae quam ad alias res 
spectantes, sub judice sunt. 

In Arte Grammatica auctor quan- 
quam errores habet et pristinorum 
grammaticorum subtilitate omnino 
non caret et ab eorum comimini 
sententia non differt, tamen amplam 
cognitionem et subtilem in rebus 
investigandis perspicuitatem; nobis 
manifestat. .Ad hanc sententiam 
probandam I. Mariotti, qui volu¬ 
men paravit et adnotavit, quae de 
M. Victorino aequales et alii scrip¬ 
tores —uti Hieronymus, Augusti¬ 
nus, Cassiodorus...— senserint de¬ 
clarat. 

Dk Sanctis, G. — Storia dei Roma¬ 
ni, Vol. III, parte prima, 420 pp. 
Edit. La Nuova Italia Editrice, 
Firenze, 1967, L. 5000. 

Cajetanus De Sanctis, qui anno 
1892 in litteris lauream obtinuit et 
anno 1900 in Taurinensi Universi¬ 
tate antiquae historiae professor 
nominatus est, duo praecipua ope¬ 
ra scripsit. En ea: "Storia dei Gre- 
ci’’ et “Storia dei Romani - ’. In ope¬ 
re, quod nunc recensemus, fontes 
archaeologicae. epigraphicae et lit¬ 


terariae simul colliguntur penitus- 
que probantur. Halio critica, ampla 
cognitio, proprium judicium et 
aperta expositio valde laudanda 
sunt. Quamquam investigationibus, 
quae ab auctoribus postea factae 
sunt, quaedam auctoris opiniones 
mutatae sunt, tamen “Storia dei Ro¬ 
mani’?, optimum esse volumen om¬ 
nes critici una affirmant, quoniam 
ex eo vir studiosus nova semper ex¬ 
haurire potest. Hoc volumen, pri¬ 
mo bello punico dicatum annoque 
1916 jam editum, nunc lectoribus 
iterum vulgavit auctor. In eo enim 
alia, jam antea collecta scriptaque, 
minime negleguntur et mutantur, 
sed tantum recentibus investigatio¬ 
nibus augentur; aliaque in appen¬ 
dicibus agitantur. 

Drossaiit, P. — Terence, Les Adel¬ 
phos , L’ Eunuqtie, extraiti, 128 

pp. Edit. Bordas, Paris, 1967. 

Hac nova auctorum collectione 
ut alumni sine dictionario textus 
facile legere et intellegere possint 
intenditur. Hic libellus, accuratis¬ 
sime exaratus, his rebus constat: 
vocibus neccessariis et grammaticae 
regulis ad textum comprehenden¬ 
dum; commentatione ad historiam, 
geographiam, biographiam spectan¬ 
ti ut textus alumnis evidentior sit. 
Ad hunc libellum parandum quae¬ 
dam tantum selecta sunt fragmenta, 
quae discipulis maximae essent uti¬ 
litati. 

In ampla praefatione de Terentii 
aetate, vita et theatro, comediis 
“Les Adelphes, L’Eunuque”, gram¬ 
matica, stylo, metrica, prosodia lo¬ 
quitur auctor. Haec omnia nobis 
multum placuerunt quod optime 
agitantur et probantur. Nova col¬ 
lectio professoribus permultum pla¬ 
cebit et quoque alumnis. Quam ob 
rem eis commendamus. 

Deli .a Conte, F.— Yirgilio , Eneicle, 
320 pp. Edit. Mursia, Miluno, 
1967, L. 500. 

O. U. M. (Grande Universale Mur¬ 
sia). "bibliotheca universalis" esse 
intendit. 

Omnia magni pretii opera, quae 
usque ad nostros dies in lucem vul¬ 
gata sunt, lectoribus offeruntur ut 
ii ea facilius adquirere et legere 
possint. Haec bibliottheca univer¬ 
salis in tres paries dividitur: anti¬ 
quitatis et hujus temporis scriptores 
optimos; principes in cogitando 
scriptores; universa opera scaenica. 

Haec Aeneidos in italicum ser¬ 
monem versio partem antiquitatis 
scriptoribus optimis dicatam aperit. 
I.ectores in ea Vergilii ingenium, in 
scribendo elegantiam et cogitatorum 
perspicuitatem percipere poterunt 
et cur Aeneis optimum opus ex 
scriptis latinis sit intellegent. Ut rem 
in ea narratam melius comprehen¬ 
damus, Franciscus Delia Corte mul¬ 
las notas textui apposuit. Quam¬ 
quam haec versio nihil novi est ne¬ 
que nobis lectiones varias offert, ta¬ 
men lectoribus placere potest, quod 
operis forma et typorum pulchritu¬ 
do accuratissima est. 

Hayt. F. - Willems-Eltces, J. — 
Prehistoire Orient-Grece , tome /. 
377 pp. Edit. Wesmael-Charlier, 
Namur, 1967. 

Volumen, quod rationi “Federa- 
tion Nationale de l'Enseignement 
Moyen Catholique’* omnino aptatur, 
sexti cursus alumnis dicatum est. 
Hac enim ratione ut alumni quaes¬ 
tiones ad historiam spectantes actuo¬ 
se et perspicue ediscant intendi¬ 
tur. Unaquaque quaestione, pluri¬ 
mis documentis innixa, pueros 
meditationi manu .ducere prosequi¬ 
tur ut rerum gestarum memoriam 


hominumque nomina non tantum 
mente retineant, sed etiam vitae 
cursum et sensum a.dquirant. Quan- 
quam lectiones documentis abun¬ 
dant, et aliis nimia et aliis pauca 
esse videbuntur, tamen professorum 
est et ca alumnis aptare et nova 
inquirere et, si in lectionibus ex¬ 
planandis alumnis obsunt, minuere. 

Documenta sunt varia: imagines, 
opera tessellatta, nummi... Sic alum¬ 
ni qui historiae sint fontes com¬ 
mode scient. Haec ratio in quaestio¬ 
nibus enodandis habetur: docu¬ 
menta, eorum explanatio et exerci¬ 
tia ut alumni lectionem mente faci¬ 
lius retineant et de ea judicium 
proprium efformare possint. In his 
omnibus valde nobis placuerunt 
brevitas et perspicuitas, quia inci¬ 
pientibus melius pauca quam mulla 
esse censemus. 

Historiae professoribus atque dis¬ 
cipulis hunc librum libentissime 
commendamus quod eis permultum 
fore ut inserviat atque placeat no¬ 
bis vi/letur. 

Luuowski-Weinkrt. — Grundziigc 

der Algebra , teil II, pp. 227, Edit. 

Teubner, Leipzig. 1967. 

Domus cditrix Teubneriana, jam 
omnibus nota, novam collectionem 
mathematicis et rerum naturalium 
disciplinis dicatam offert. Omnes 
Palaestrae lectores quanti pretii Do¬ 
mus editricis Teubnerianae opera 
sint, sciunt atque quanta cura ea 
paret et exhibeat. Hoc opere, in 
quo de quaestionibus algebraicis 
tractatur, professoribus difficiles hu¬ 
jus disciplinae res explicare inten¬ 
ditur. Qua de causa de algebra 
lectionum summa non est, sed po¬ 
tius ex variis hujus disciplinae lu¬ 
cubrationibus conflatur opus. 

Hameistfr, E. — Qcometrischc Kons- 
truklionen und Beweise in der 
Ebene , pp. 138, Edit. Teubner, 
Leipzig, 1967. 

In hoc opere. Domo editrice 
Teubneriana vulgato, quod ad ma- 
theniaticas et rerum naturalium dis¬ 
ciplinas in collectione etiam atti¬ 
net, quaestiones geometriam spec¬ 
tantes explicantur. Tam professori¬ 
bus quam alumnis dicatur, atque 
omnibus magnae utilitati esse po¬ 
test quod res probe, diligenter 
et accurate agitantur, ut germani 
scriptores facere solent. 

Gentili, G. - Mansuelli. G. - Susi¬ 
ni, G. C. - Veggiani, A. — Sarsi¬ 
na (ia citta romana, il museo ar- 
cheologico), pp. 77, Edit. Fra- 
telii Lega. Faenza. 1967. 

Hoc opus a multis confectum est 
professoribus, qui in eo studia col¬ 
legerunt. Ita: —professor A. Veg¬ 
giani nobis quedam de urbis Sarsi- 
nae geographia, geologia et prae- 
historia dicit atque musei sectionem 
praehistoriae dicatam breviter des¬ 
cribit; —professor G. V. Gentili de 
urbis propagine, de excavationum 
historia et urbis et Dionisii museo 
loquitur; —professor G. A. Man¬ 
suelli quaestionem de mortuorum 
architectura agitat atque quaedam 
de Obulacci, Rufi et Virginii Peti 
statuis et de statuariis religionis 
orientalis imaginibus nobis expli¬ 
cat; —professor G. C. Susini Lapi¬ 
darium urbis et vicinorum locorum 
monumenta explicat. In fine libri 
plurimas imagines, ex praecipuis 
urbis Sarsinae museis selectas, lec¬ 
tor inveniet. 

Sandbach, F. II. — PLUTARCHUS, 
Moralia, VII, pp. 147, Edit. Teub¬ 
ner, Leipzig, 1967, 19 MDN. 

Fragmenta, quae hoc volumine 


continentur, non omnia unius sunt 
generis: alia ex opere aliquo deper¬ 
dito ipsis fere verbis excerpta sunt, 
alia sententias tantum referunt. Ta¬ 
men de quibusdam Plutarchi frag¬ 
mentis nobis licet dubitare aut sus¬ 
picari: haec asterisco signantui. 
Opera pseudoepigraphica hic mini¬ 
me lector inveniet. Sunt pleraque 
ex eis, quae inter “fragmenta incer¬ 
ta” accepta sunt a Bernardakis pro¬ 
fessore, qui multa ex anthologiis 
Byzantinis composuit, eadem Wyt- 
tenbach professoris ratione adhibita. 
Quoniam fragmenta e multis et va¬ 
riis auctoribus leguntui, in appa¬ 
ratu critico codicum lectiones apud 
auctorum editores investigandae 
erant. Tamen non omnes sine discri¬ 
mine praebuit auctor, sed eas quae, 
Plutarchi lectorem tantum adjuva¬ 
rent. In conjecturis memorandis si¬ 
milem rationem adhibuit auctor. 
Quamquam de omnibus auctoribus, 
qui Plutarchi fragmentum praebent, 
non loquitur auctor, tamen de qui¬ 
busdam, qui multa servant, aliqua 
rettulit, ut lector .de codicum pon¬ 
dere saepius obviorum aliquid edis¬ 
cat, atque de ipsis auctoribus ali¬ 
quid sciat. 

Bibliotheca Teubneriana nobis 
aliud volumen offert collectionis 
“Scriptorum Graecorum et Roma¬ 
norum*'. In eo textus criticus bene 
curatus, perspicuitas in rebus criti¬ 
cis et elegantia in quaestionibus 
solvendis manifesta sunt. Qua de 
causa laudes omnibus, qui hanc 
collectionem parant, iterum dica¬ 
mus. 

Deleam, J. - Vermander, J. M. —• 

Initiation a la langue latine et a 

son sijsteme, pp. 355, Edit. S. E. 
D. E. S., Paris, 1967. 

Hoc volumine auctores has quaes¬ 
tiones solvere intendunt: in scho- 

lis et universitatibus inopiam leva¬ 
re professorum qui alumnos bene 
erudiant; efficere ut alumni tribus 
annis et quinquaginta per annum 
horis ediscant quod alii alumi sep¬ 
tem vel octo annis didicerunt; prae¬ 
stare universitatis alumnis librum 
aptatum. Qua de causa opus cui 
index “Initiation au systeme de la 
langue latine”, si grammaticae ele¬ 
menta et praecipuae voces mente 
non retinentur, inefficax omnino est. 
Ideo in unaquaque lectione, textu 
cujusdam scriptoris adhibito, quae¬ 
dam de Romanorum historia et 
cultu explicantur; grammaticae ele¬ 
menta (morphologiae et synthaseos) 
evolvuntur; voces commentario eno¬ 
dantur; exercitia alumnis exhiben¬ 
tur; quaedam de linguae conforma¬ 
tione dicuntur; textus, vocum et 
grammaticae index colligitur. Hac 
ratione in lingua latina tractanda 
alumni manu ducuntur ad syntha¬ 
seos regulas et scribendi genera et 
Latinorum linguae conformationem 
pedetentim adquirendam. 

Auctores non tantum universita¬ 
tis alumnis opus dicant, sed etiam 
omnibus qui vel de lingua latina 
nihil sciunt et eam ediscere et per¬ 
ficere cupiunt. Hi multas solvere 
debent difficultates, quod in lectio¬ 
nibus non tantum grammaticae et 
synthaseos elementa amplificantur, 
sed etiam alia de linguae conforma¬ 
tione, evolutione, historia... 

Hoc primum volume, optime pa¬ 
ratum et exstructum, libentissime 
accepimus. Alia similia quoque 
exspectamus. Hoc primum multum 
nobis placuit. 

Micthel, J. - Gester, M. — Lexi- 

que de base du Latin, pp. 219, 

Edit. C. Klincksieck, Paris, 1967. 

■In hoc volumine “Lexique de ba¬ 
se du Latin” 3500, exceptis nomi¬ 


num propriorum et numerorum vo¬ 
cabulis, voces numerantur, quibus 
hi egregii scriptores —.Caesar, Ovi¬ 
dius, Titus Livius, Vergilius, Sallus¬ 
tius, Cicero, Horatius, Tacitusi— in 
scriptis adhibuerunt. Vocabularium 
in decem dividuntur indices, nu¬ 
mero decimo ad primum signatos, 
qui trecentis constant vocabulis, ex¬ 
cepto uno indice 500 vocabulorum. 
In decimo et nono indice vocabula 
a Caesare adhibita reperiuntur; in 
octavo et septimo vocabula ab Ovi¬ 
dio adhibita; in sexto vocabula a 
Tito Libio; in quinto vocabula a 
Vergilio; in quarto et tertio voca¬ 
bula a Cicerone et Sallustio; in se¬ 
cundo et primo vocabula ab Hora¬ 
tio et Tacito usitata. At vocabulis 
indicis numerus praecedit, quo in 
hujus scriptoris operibus vocabu¬ 
lum inveniri judicatur. Tamen post 
quaedam vocabula sunt litterae 
grandiores, quibus vocabula in ope¬ 
ribus scriptoris litteris grandibus 
signati, tantum usitari indicatur. 

Auctores intenderunt: bonarum 
litterarum optimus scriptores elige¬ 
re; vocabula ab aliis composita et 
conducta al vocabulorum primige¬ 
nium ex ordine referre; Gallicorum 
vocabula a vocabulis lalinis ducta, 
tam ex populi more quam ex scien¬ 
tiarum rationibus, definire. 

Auctorum operam libenter lau¬ 
damus quod opus utile, ut putamus, 
alumnis et professoribus confece¬ 
runt et aptaverunt. 

Fasti 1968, Edit. Centaur Books 

Limited, England. 

Ili Fasti in lingua latina nobis 
multum placuerunt. Unusquisque 
anni .mensis imaginibus pictis illus¬ 
tratur, quibus cum res gestae tum 
monumenta, vel partes domus ro- 
mnnae describuntur. Omnis mensis 
in alicujus dei tutela est, vel quod 

ex eo deus nomen sumit, vel 
quod in eo deus natus est. Sic a 
deorum nomine menses vocantur. 
Laudes domui editrici persolvimus, 
quod hos fastos nobis misit. 

Anastasi, A. — Testa psicologicos, 

641 pp. Edit. Aguilar, Madrid, 
1967. 

Quamquam prima ratio et finis 
libri non mutata est ab auctrice, ta¬ 
men in hac secunda editione quae¬ 
dam emendata sunt atque principia 
de examinibus psycologicis in lu¬ 
cem amplificata edita sunt; qua de 
causa prima pars amplificata est 
quaestionesque speciales et meto- 
dologicae agitatae sunt. Auctrix hoc 
volumine discipulos ad “tests" seu 
tentamina interpretanda probanda- 
que docere intendit. Hoc volumen 
in schola re vera confectum est, 
quoniam in eo quae alumni magis¬ 
tram interrogaverint fusius expla¬ 
nantur et agitantur. Quamquam vo¬ 
lumen Universitatis discipulis pri¬ 
mum dicatum est, tamen paedago- 
gys, psycologis, consultoribus, pro¬ 
fessoribus, rectoribus permultum 
inservire potest, quonianii omnibus 
“tests” seu tentaminibus hic nume¬ 
ratis uti facile possunt. De hujus 
libri utilitate minime dubitamus at¬ 
que auctrici prosperum eventum 
exoptamus. 

B(X)vimeh, J. — Ley y libertati , 140 

pp. Edit. Herder, Barcelona, 1967, 
175 pts. 

Quoniam multi in Ecclesia ca¬ 
tholica veram hominis libertatem 
non esse atque in aliis ecclesiis 
eam melius servari affirmant, auc¬ 
tor de hac quaestione tam agitata 
lucem promere voluit. Liber ex col¬ 
loquiis in “Volkshochschule” dictis 
confectus est. In eo quaestiones “de 
lege et libertate" agitantur et am¬ 


plificantur. En quaedam: magiste¬ 
rium ecclesiasticum et propria in 
opinionibus libertas; Ecclesiae dis¬ 
ciplina et libera hominis conscien¬ 
tia... Omnes has quaestiones accu¬ 
rate auctor evolvit. Hunc libellum 
Christifidelibus et omnibus homini¬ 
bus utilem esse censemus. 

Geljn, A. — EI hombre segiin la 
Biblia, 134 pp. Edit. Marova, Ma¬ 
drid. 1967. 

Liber, ex novem colloquiis in coe¬ 
tu “Hermanos de las Escuelas Cris- 
tianas”. ab A. Gelin habitis confla¬ 
tur. Notandum tamen: quaecumque 
in his pagellis .dicuntur ab alumnis 
viva voce excipiuntur, sed auctor, 
paucis diebus antequam moreretur, 
recognovit. Haec una quaestio tan¬ 
tum agitatui: quae de “homine“ 
Biblici scriptores cogitent. Sed ea 
variis aspectibus consideratur: ho¬ 
mo in se ipso; quo modo homo se 
habeat et ad Deum et ad homines 
—praecipue vero ad familiam—; 
cur a Deo se averterit et quo modo 
Christus illum ad Deum iterum red¬ 
diderit. In his omnibus explicandis 
auctorem operis Dei Y r erbi amore 
captum et altum Sacrarum Litte¬ 
rarum sensum investigandi cupi¬ 
dum, lectores videre possunt. Opus 
magni pretii esse nobis videtur, 
quod clarus Sacrarum Litterarum 
interpres habetur Gelin. Ejus in¬ 
vestigationes iis, qui in has quaes¬ 
tiones incumbunt in oblivione mini¬ 
me futuras esse censemus. 

Marcel, G. — En busca de la ver- 
dad y de la fusticia, pp. 166, 
Edit, Ilerder, Barcelona, 1967, 
95 pts. 

Ad mentem et scripta G. Marcel 
recte cognoscenda, colloquia magni 
momenti sunt, quoniam in eis quae 

sentiat aperte manifestat atque in 
. multis scriptis jam dicta lectoribus 
sununatim colligit. G. Maicel ver¬ 
bis et scriptis homines ad pacem in¬ 
ter se assequendam atque eos ab 
odiis et vindicationibus avertere in¬ 
tendit. Eadem enim intendit qui 
haec colloquia collegit et lectoribus 
vulgavit. 

Marchel, W. — Abba, Padre, 176 
pp. Edit. Ilerder, Barcelona, 1967, 
95 pls. 

De Deo ut Patre loqui quaestio 
valde nota et agitata nobis videtur 
nihilque novi auctores jam dicere 
posse; tamen W. Marchel, investi¬ 
gatis Litteris Sacris, hanc quaestio¬ 
nem nostrum animum et intellectum 
adhuc excitare potest demonstrat. 
Auctor, homines, multis rebus dis¬ 
sipatos et Paternitatis Dei oblitos, 
ad hanc Paternitatem vivendam et 
degustandam allicere vult. Volumen 
tamen est compendium operis quod 
Marchel ad lauream in Instituto Bi- 
blico Romano anno 1961 detulit. 
Illud volumen doctis, tam catholi¬ 
cis quam prostestantibus, admodum 
placuit, et lectoribus, ut putamus, 
etiam placebit. 

Gor-DBRLNNER, J. — Melodos cate- 
qinsticos de hoy , 160 pp. Edit. 
Ilerder, Barcelona, 1967, 115 pts. 

Christianae doctrinae institutori¬ 
bus expedit ut probent utrum Chris¬ 
ti doctrinam docendi ratio psycolo- 
gicis et paedagogicis investigatio¬ 
nibus sit aptata necnon. Liber, 
quem hic exhibemus, ad hanc 
quaestionem solvendam satis inser¬ 
vire potest, quoniam in eo quo mo¬ 


do Christianae doctrinae institutio 
usque in nostros dies se evolve¬ 
rit summatim describitur. Josephus 
Goldbrunner “Katechetische Bliit- 
ter” moderator, qui jam alios li¬ 
bellos in vulgus edidit, in quibus¬ 
dam capitibus clarorum hic et illic 
paedagogorum sententias exponit. 
Omnes scriptores de rationibus, 
quae in scholis ad Christianam doc¬ 
trinam edocendam adhiberi debent, 
agunt, atque rationes, quae nostris 
diebus maxime aptatae videntur no¬ 
bis offerunt. 

Quadfueg, J. — Manual dei primcr 
libro de vida cristiana “Jestis, yo 
soy tuyo ”, 180 pp. Edit. Ilerder, 
Barcelona, 1967, 120 pts. 

Pueris, qui Missae et vitae com¬ 
munitatis Christianae adesse inci¬ 
piunt, parvus, libellus “Jesiis, yo soy 
tuyo*' dicatus est. Tamen quae in 
libro “Manual dei priiner libro de 
vida cristiana” explicata sunt in al¬ 
tero parvo libello summatim de¬ 
scribere intendit auctor et magistris 
Christianaeque doctrinae instituto¬ 
ribus eadem libentissime offert ut 
ii pueri melius educari possint. In 
eo cantus, preces, amplae imaginum 
explicationes, textus e Divinis Litte¬ 
ris excerpti colliguntur. Ideo Chris¬ 
tianae doctrinae vitae elementa dis¬ 
cant atque retineant: quae sint 
praecipua dogmata; quae in preci¬ 
bus “Pater noster” nominatis peta¬ 
mus; quaeque confirmationis, poe¬ 
nitentiae et eucharistiae sint sacra¬ 
menta. Quo modo auctor puerorum 
menti et psycologiae sese aptaverit 
maxime laudamus. Hunc ergo li¬ 
brum delectationi et pueris et ma¬ 
gistris esse putamus. 

IIamman, A. — Liturgi a y apostola- 
do, pp. 167, Edit. Herder, Bar- 
celona, 1967, 95 pts. 

Apostolatus non apparatus exte¬ 
rior et laudativum praeconium fidei 
est, sed potius (Christi mortis et ad¬ 
ventus praedicatio. Qua de causa 
Liturgia ab apostolatu sejungi mi¬ 
nime potest, quod in Liturgia mors 
et adventus Domini praesentes fiunt 
et ex ea apostolatus vim capit. 
A. IIamman his pagellis falsam de 
apostolatu et liturgia sententiam, in 
nostros dies valde vulgatam. Im¬ 
pugnare vult atque homines admo¬ 
nere ut conscii et liberi veram fi¬ 
dem vivant. Sic liturgia ad Christi- 
fideles educandos maxime inservit 
uti primis Ecclesiae temporibus pa¬ 
tet. 

Marcel, G. — Dos discursos y un 
prdlogo autobiogrdfico, pp. 72, 
Edit. Herder, Barcelona, 1967, 
45 pts. 

Ilie parvus libellus ex duobus 
clari philosophi G. Marcel confla¬ 
tur colloquiis. In alio de pace lo¬ 
quitur et quo modo eam assequi 
oportet; in alio de homine uti “so¬ 
ciali”. Omnes scimus quae sit pers¬ 
picuitas et claritas G. Marcel in 
quaestionibus evolvendis. Ideo haec 
duo colloquia, ut putamus, lectori¬ 
bus utilitati esse possunt. 

Ferrero Blanco, J. J. — lniciacion 
a lo teologia biblica , pp. 108, 
Edit. Ilerder, Barcelona, 1966, 
50 pts. 

“Theologia Biblica” notio ab om¬ 


nibus hujus temporis theologis ac¬ 
cepta est. Sed non omnes de “Theo¬ 
logia Biblica” idem sentiunt, quo¬ 
niam multas nobis auctores oite- 
runt investigationes, quae inter se 
dissentiunt, id est, alii investiga¬ 
tiones historiae luce, alii philo¬ 
logiae luce, alii textuum criticae 
luce faciunt. Quae omnia “Theoio- 
giam Biblicam” appellare possu¬ 
mus? "'Theologiam Biblicam” ab 
aliis theologiae disciplinis sejunge¬ 
re possumus? Auctor his omnibus 
quaestionibus respondere nobisque 
sententiam a claris viris agitatam 
dare intendit sicque ad hanc dis¬ 
ciplinam definiendam adjuvare. 

Carriltjo Seviixano, A. — La tec- 

nica de la voz, 123 pp. Edit. EI 
Perpetuo Socorro, 1966. 

En librum, qui ad vocem colen¬ 
dam et tuendam admodum inser¬ 
vire potest. Auctor, qui per duos 
annos E. Villalba professoris lectio¬ 
nes audivit, lectoribus explanata a 
suo magistro propriamque senten¬ 
tiam summatim describere intendit. 
Ad vocem rite efformandam non 
solum amplis cognitionibus opus 
est, sed etiam exercitatione. Ideo 
A. Carrillo alumnis quo modo cog¬ 
nita exercere debeant explicat; qua 
de causa quibusdam imaginibus, 
quibus cognitiones melius retinen¬ 
tur et explicantur, usus est. Hunc 
libellum tam musicae professoribus 
et alumnos, quam sacerdotibus qui 
Verbum Dei praedicant et moniali- 
bus quae puellas instituunt, utilem 
judicamus. 

J. L. Latorre, C. M. F. 


Ex officina typograpliica “Et. NOTIC1ERO” — Caesarangustae in Hispania 


LIBRI QUI INSCRIBUNTUR -TEXTOS PALAESTRA” 
venales prostant apud officinam librariam EDITORIAL CLARET 
LAURI A, 5 BARCELONA (10) 


Jimenkz, Grammatica l^atina. 

” Repetitorium. 

” De Orthographia latina (altera editio) . 

” Index Orthographicus. 

Puanque-Planas, Gramatica Griega (altera editio) ... 

“Textus” annotationibus praediti 

Jimenez, Historiae Sacrae compendium (5 edit.) . 

” Epitome Historiae Graecae (6 edit.) . 

* Ramos, Corneli Nepotis Vitae . 

* Mir, Ciceronis epistulae selectae (2 edit.) . 

° Jimenez, Ciceronis pro Archia poeta (2 edit.) . 

” Ciceronis in Catilinam (2 edit.) . 

” Caesaris, De bello civili . 

Ramos, Ciceronis pro Q. Ligario oratio . 

Martija, Vergili Aeneidos (lib. II, 2 edit.) . 

Martija, Prudenti Carmina selecta (2 edit.) . 

Sarmiento, Martialis Epigrammata . 

0 Zuloaga, Horati Carmina Selecta . 

Rue, Homeri Odyssea (lib. I) . 

Ramos, Xenophontis Anabasis . 


ptis. 

60 

99 

60 

99 

20 

99 

5 

y> 

90 

ptis. 

10 

99 

12 

99 

10 

99 

12 

99 

10 

99 

10 

99 

10 

99 

10 

99 

12 

99 

10 

99 

8 

99 

12 

«9 

14 

99 

12 


Stellula distincti, etiam sine annotationibus prostant \ 


enales, ptis. 6 


Fundacio Bernat Metge 

SCRIPTORUM CLASSICORUM BIBLIOTHECA CATALAUNICA 

Veterum Graecorum et Romanorum textuum editiones brevi apparatu 
critico instructae, necnon praefationibus notisque translationem cata- 
launicam ex adverso adjectam illustrantibus. Volumina nuper emissa: 

163 Xenofont - Opuscles (vol. I) 

164 Xenofont d’Efes - Efesiaques 

165 Suetoni - Vides deis dotze cesars (vol. II) 

166 'l acii - Annals (vol. III). Llibres V - VI, XI 

Subnotationes mittantur ad: 

EDITORIAL ALPHA. S. A. 

\’Ia Layetana, 30 - BARCELONA 















